«Χαμογελούσα στο χειρουργείο από την αλληλεγγύη!» | Weekend | gazzetta.gr\nΗ Super League είναι μόνο η επιφάνεια. Κι αν σε αυτή υπάρχουν τόσα προβλήματα, στις κατηγορίες που βρίσκονται από κάτω οι δυσκολίες πολλαπλασιάζονται. Απλήρωτοι ποδοσφαιριστές, ανασφάλιστοι, βρίσκονται από τη μία μέρα στην άλλη κυριολεκτικά στον αέρα και είτε αναγκάζονται να παρατήσουν την μπάλα, είτε κάνουν υπομονή, συνεχίζοντας μέχρι να φτάσουν στο πλήρες αδιέξοδο. Ο Σάββας Ταταρίδης βρέθηκε πολύ κοντά σε αυτό. Και η στήριξη που ήρθε την τελευταία στιγμή ξεχείλιζε από αλληλεγγύη. Από την ενότητα ανθρώπων που ο Σάββας ούτε καν γνώριζε, από συναδέλφους του που ξέρουν πολύ καλά πώς είναι να πασχίζεις για αυτό που αγαπάς και στο τέλος να σε αφήνουν μόνο.\nΟ Ταταρίδης, ο οποίος πριν την επιστροφή του στον ΑΠΕ Λαγκαδά είχε ένα πέρασμα από τις ΗΠΑ και την Ρότσεστερ της Νέας Υόρκης, προσγειώθηκε για τα καλά στην ελληνική πραγματικότητα. Έχοντας αγωνιστεί σε αρκετές ομάδες στην καριέρα του, φτάνοντας μέχρι τη Γ' Εθνική, άκουσε το «κρακ» στο γόνατό του λίγο πριν η σύζυγός του φέρει στον κόσμο τα δίδυμα που κυοφορούσε. Και τότε άρχισαν τα δύσκολα. Η ομάδα του τον εγκατέλειψε, δεν του κάλυψε ούτε το κόστος της επέμβασης στον χιαστό και εκείνος βρέθηκε σε απόγνωση. Η λύση όμως ήρθε οριζόντια, και ωφέλησε τόσο τον Σάββα, όσο κι αυτούς που την πρόσφεραν. Όπως άλλωστε έλεγε και ο Εδουάρδο Γκαλεάνο: «Δεν πιστεύω στη φιλανθρωπία, αλλά στην αλληλεγγύη. Η πρωτη είναι καθετοποιημένη - πηγαίνει από ψηλά προς χαμηλά. Η δευτερη είναι οριζόντια. Σέβεται τον άλλο άνθρωπο. Και μας θυμίζει πως έχουμε πολλά να μάθουμε από τους άλλους. Να μάθουμε πως Εγώ είμαι ένα άλλο Εσύ».\nΤραυματίστηκες σε ώρα αγώνα;\n«Ναι, τραυματισμός μου έγινε σε ώρα αγώνα. Στις 20 Ιανουαρίου παίζαμε στον ΠΑΟΚ Κουφαλίων και γύρω στο 30' έγινε αυτή η φάση και τραυματίστηκα».\nΚατάλαβες ότι είχες πάθει μεγάλη ζημιά;\n«Ναι, το κατάλαβα. Άκουσα ένα κρακ, πόνεσα και αρκετά και ήμουν σίγουρος»,\nΚαι μετά ξεκίνησε η περιπέτειά σου. Είπαν από την αρχή από την ομάδα ότι δεν έχουν χρήματα να σου δώσουν;\n«Για να το πάρουμε από την αρχή, η ομάδα τους τελευταίους δύο μήνες παρουσίαζε οικονομικά προβλήματα. Τους είχα πει, επειδή ήταν και η σύζυγός μου έγκυος και με ζητούσαν κι άλλες ομάδες που ήταν διατεθειμένες να μου δώσουν προκαταβολή, ότι αν έχετε θέματα, επειδή έχω την εγκυμοσύνη και πρέπει να έχω χρήματα τον επόμενο μήνα, να λύσουμε τη συμφωνία, να πάρω το δελτίο μου να φύγω, χωρίς να μου δώσετε αυτά που μου χρωστάτε. Μου λέγανε ότι δεν χρειάζεται, τα πράγματα θα πάνε καλά, να κάνουμε λίγο υπομονή. Και πριν το παιχνίδι με τα Κουφάλια είπαν σε εμένα και σε δύο-τρεις συμπαίκτες μου ακόμα, που ήμασταν οι μεγάλοι, να κάνουμε λίγο υπομονή. Έλεγαν: “Πείτε στα παιδιά να παίξετε απλήρωτοι”, γιατί ήμασταν αρκετές μέρες απλήρωτοι και παραπονιόμασταν, “και σας υποσχόμαστε μέσα στην εβδομάδα θα πληρωθείτε όλοι κανονικά. Έχει βρεθεί λύση στο οικονομικό, έχουν πλαισιώσει την προσπάθεια κι άλλοι από τη διοίκηση, είναι και οι χορηγοί που ήταν από την αρχή”. Δεν είναι μόνο ότι τους πιστεύεις, εμείς αγαπάμε το ποδόσφαιρο. Είπαμε ότι δεν θέλαμε να αφήσουμε την ομάδα και από εβδομάδα θα τα βλέπαμε. Και πήγαμε παίξαμε, έγινε αυτό με τον τραυματισμό μου, στο τέλος η ομάδα έχασε και την επόμενη μας ανακοίνωσαν ότι η ομάδα θα σταματήσει να βάζει χρήματα και έμεινα μετέωρος. Τους είπα για τον τραυματισμό μετά από τρεις μέρες, όταν βγήκαν τα αποτελέσματα, τους ξεκαθάρισα ότι πρέπει να χειρουργηθώ. Και εκεί ήταν που δεν βρίσκαμε λύση. Οι χορηγοί ήταν εξαφανισμένοι, αυτοί που βγήκαν πριν από το ματς με τα Κουφάλια να πλαισιώσουν τη διοίκηση και έλεγαν "εμείς έχουμε λεφτά" εξαφανίστηκαν και έμεινε μόνο ο γενικός αρχηγός, ο οποίος προσπαθούσε να βρει λύση, αλλά δεν έβρισκε».\nΟ γενικός αρχηγός, ο οποίος έκανε και μια τοποθέτηση κάπου ότι σου πρότεινε να πας σε δικό τους γιατρό και δικό τους κέντρο αποκατάστασης και αρνήθηκες. Ισχύει;\n«Ουσιαστικά στον γιατρό που μου πρότεινε να πάω, ήταν αυτός που είχε χειρουργήσει πριν έναν μήνα άλλο ποδοσφαιριστή που είχε μηνίσκο και δεν του πλήρωσαν ούτε ένα ευρώ. Ο γιατρός δεν ξέρω αν ήθελε χρήματα, αλλά είχα ακούσει ότι ήθελε να πληρωθεί η κλινική, γιατί δεν δόθηκε ευρώ. Και ο γιατρός που χειρουργήθηκα εγώ, που είναι αυτός που έχουμε οι περισσότεροι ποδοσφαιριστές στη Θεσσαλονίκη, ήταν ο ίδιος που είχαμε στην ομάδα στην αρχή της χρονιάς. Τον Αύγουστο έπαθε χιαστό ένας συμπαίκτης μας στην προπόνηση και πήγε και χειρουργήθηκε σε αυτόν και τον άφησαν επίσης απλήρωτο. Εγώ όταν πήγα να με εξετάσει μου είπε ότι του χρωστάνε λεφτά από τον Λαγκαδά. Και του είπα ότι δεν θα έχει να κάνει με την ομάδα, θα σε πληρώσω εγώ προσωπικά. Δεν ήθελα να χάσει χρήματα εξαιτίας μου και αν του έλεγα ότι θα πάρει λεφτά από την ομάδα δεν θα δεχόταν, γιατί ήξερε ότι θα τα χάσει».\nΓια την αποκατάσταση μετά; Υπήρξε πρόταση να πας σε δικό τους κέντρο;\n«Ο προπονητής, ο Καρακώστας, είναι φυσικοθεραπευτής στη Θεσσαλονίκη. Και μου είπε "μπορείς να έρθεις να κάνεις αποκατάσταση σε μένα". Όταν πήγα από κοντά, δεν μου είπαν ούτε για γιατρό ούτε κάτι άλλο σίγουρο. "Να έχουμε και τον γιατρό τον Χρηστίδη, μπορεί να βοηθήσει", αυτά έλεγαν. Κι αυτός τελικά μπορεί να μην αναλάμβανε, γιατί του χρωστούσαν. Το μόνο χειροπιαστό που είχαν ήταν να κάνω αποκατάσταση στον Καρακώστα, αλλά δεν μπορούσα να πάω. Εγώ ζω στην Κατερίνη, τα μισά χρήματα που έπαιρνα τα έδινα για βενζίνες για να πάω προπόνηση. Και του λέω του προπονητή, "πώς θα έρχομαι, θέλω 25-30 ευρώ βενζίνη". Και μου απάντησε ότι δεν είναι μόνο η βενζίνη, είπε ότι το πόδι μου μετά από τέτοια επέμβαση δεν πρέπει να δέχεται τέτοια ταλαιπωρία. “Οπότε δεν γίνεται να έρθεις σε μένα, πρέπει να μαζέψουμε 300 ευρώ να τα δώσουμε για τις θεραπείες σου", κατέληξε. Ε ούτε αυτά τα 300 ευρώ δεν μου έδωσαν...»\nΚαι πώς προέκυψε η κίνηση αλληλεγγύης;\n«Τυγχάνει να είμαι φίλος με τον Παναγιώτη Βοσνιάδη, που παίζει στον Ηρακλή τερματοφύλακας. Μιλούσαμε το βράδυ εκείνης της μέρας και είδε την απόγνωσή μου, του είπα ότι πρέπει να χειρουργηθώ άμεσα κι έχω και τη γέννα και πρέπει να συνεισφέρω στο σπίτι. Μου είπε "ηρέμησε, θα τα πούμε αύριο". Και την επόμενη μέρα μου έστειλε ότι πήγε στα αποδυτήρια και μάζεψε κάποια χρήματα από τα παιδιά στον Ηρακλή. Μίλησαν και με κάποιες άλλες ομάδες, πέρασαν 2-3 μέρες και έστειλαν χρήματα στο λογαριασμό μου παίκτες από τη Δόξα Δράμας και την Κέρκυρα. Και είναι και φίλος του ο Δημήτρης Διαμαντόπουλος από τον Άρη, του είπε και εκείνος, που μόνο ένα γεια λέγαμε, είπε “εννοείται, θα βοηθήσουμε το παιδί”. Γνωριζόμασταν και με τον Μάνο Τζανακάκη μέσω κοινών γνωστών και μπήκαν τα παιδιά στα αποδυτήρια και μάζεψαν χρήματα. Είχε συνεισφορά και ο προπονητής και ο τεχνικός διευθυντής. Τα έδωσαν στον Βοσνιάδη, μου τα έφερε και κάπου εκεί έμαθαν για το περιστατικό οι Solidarity Athletes και πλήρωσαν το υπόλοιπο ποσό. Και για το χειρουργείο και για την αποκατάσταση, για τρεις εβδομάδες. Τα συγκέντρωσαν όλα».\nΤο περίμενες ότι μπορεί να βρεθεί τέτοια λύση για την περίπτωσή σου;\n«Όχι, δεν το περίμενα. Ειδικά σε αυτόν τον βαθμό το να μαζευτούν αυτά τα χρήματα και να βγει το χειρουργείο 100% δεν το περίμενα με τίποτα. Πραγματικά, όταν πήγα να μπω για επέμβαση ήμουν χαμογελαστός και μου έλεγε ο αναισθησιολόγος "είναι δυνατόν να χαμογελάς"; Σου αλλάζει όλη τη διάθεση αυτό, είναι σαν να πέφτεις από τον τέταρτο και να σώνεσαι. Είναι συγκινητικό και σου δίνει δύναμη για να συνεχίσεις, δεν είναι εύκολο. Λες σε έξι μήνες πώς θα είμαι; Θα τα καταφέρω να επανέλθω; Γιατί για εμάς είναι πιο δύσκολο, δεν είμαστε επαγγελματίες. Αλλά αυτό είναι ένα έξτρα κίνητρο για να επανέλθεις».\nΠοια είναι η γνώμη σου για την πρωτοβουλία των Solidarity Athletes; Είναι κάτι που έλειπε από τον αθλητισμό;\n«Εννοείται. Είναι ό,τι καλύτερο έχω συναντήσει από όταν άρχισα να παίζω ποδόσφαιρο. Πολλές φορές κάθομαι σπίτι και αναρωτιέμαι αν άξιζε τόσες θυσίες, γιατί προσπάθησα να παίξω ποδόσφαιρο, έφτασα μέχρι Β' εθνική. Δεν μπόρεσα ούτε χρήματα να βγάλω, ούτε τίποτα. Άξιζαν τελικά τόσες θυσίες; Αλλά όταν βλέπεις και υπάρχει αυτή η ανθρωπιά και η αλληλεγγύη στο χώρο του ποδοσφαίρου λες ότι πραγματικά άξιζε τον κόπο. Ανάλογες περιπτώσεις σαν τη δική μου υπάρχουν πολλές που δεν έχουν ακουστεί. Έχω ζήσει κι εγώ σε μικρότερο βαθμό, που δεν είδαν το φως της δημοσιότητας γιατί τα λύναμε μόνοι μας. Αλλά αυτό τώρα είναι το κάτι άλλο...».


Οι τέσσερις νέοι Άγιοι που ανακοίνωσε ο Πατριάρχης Βαρθολομαίος | Έθνος\nΟΙΚΟΥΜΕΝΙΚΟ ΠΑΤΡΙΑΡΧΕΙΟ 21.10.2019 18:35\nΤελευταία Ενημέρωση 21.10.2019 18:48\n«Άνευ του αγειορίτικου μοναχισμού η Μητέρα Εκκλησία θα ήταν φτωχοτέρα στην εμπειρία της κατά Χριστόν βιοτής» ανέφερε ο Προκαθήμενος της Ορθοδόξου Εκκλησίας\nΤην αγιοκατάταξη στα μητρώα της Ορθοδόξου Εκκλησίας τεσσάρων κεκοιμημένων Αγειοριτών πατέρων ανακοίνωσε, συγκινημένος και με τρεμάμενη φωνή, ο Οικουμενικός Πατριάρχης.\nΗ αναγγελία αυτή πραγματοποιήθηκε, κατά την 20η Οκτωβρίου 2019, μετά την επίσημη υποδοχή του Προκαθήμενου της Ορθοδόξου Εκκλησίας, κατά την τάξιν, υπό της Διπλής Συνάξεως στις Καρυές του Αγίου Όρους.\nΠρόκειται για τους Δανιήλ τον Σμυρναίο, Ιερώνυμο τον Σιμωνοπετρίτη, Ιωσήφ τον Ησυχαστή και Εφραίμ τον Κουτανακιώτη, το ήθος των οποίων εξήρε κατά την ομιλία του ο Οικουμενικός Πατριάρχης. «Άνευ του αγειορίτικου μοναχισμού η Μητέρα Εκκλησία θα ήταν φτωχοτέρα στην εμπειρία της κατά Χριστόν βιοτής» ανέφερε, μεταξύ άλλων, ο κ. Βαρθολομαίος.\n«Η αγιότητα είναι η πεμπτουσία αυτού του τόπου και οι Άγιοι μας είναι ό,τι πολυτιμότερο έχει η Εκκλησία» τόνισε, μεταξύ άλλων, ο Πατριάρχης.\nΚατόπιν και μετά από ένα λιτό γεύμα ο Οικουμενικός Πατριάρχης κατευθύνθηκε προς την Κουτλουμουσιανή σκήτη του Αγίου Παντελεήμονος. Τη Δευτέρα, τρίτη μέρα παρουσίας του Οικουμενικού Πατριάρχη στην Αθωνική Πολιτεία, το πρόγραμμα περιλαμβάνει επίσκεψη στην Ιερά Μονή Βατοπαιδίου.\nΦανάρι: Στο Οικουμενικό Πατριαρχείο ο Πρόεδρος της Ουκρανίας\nΜε λαμπρότητα εορτάστηκαν τα ονομαστήρια του Οικ. Πατριάρχη στο Φανάρι (pics)


Νικόλαος Β. Σπεντζούρης - Γενικός Χειρουργός:::ΣΜΗΓΜΑΤΟΓΟΝΕΣ ΚΥΣΤΕΣ\nΑΚΑΝΘΟΚΥΤΤΑΡΙΚΟ ΚΑΡΚΙΝΩΜΑΒΑΣΙΚΟΚΥΤΤΑΡΙΚΟ ΚΑΡΚΙΝΩΜΑΚΥΣΤΗ ΚΟΚΚΥΓΟΣ ΛΙΠΩΜΑΤΑΜΕΛΑΝΩΜΑΠΑΘΗΣΕΙΣ ΟΝΥΧΩΝΣΜΗΓΜΑΤΟΓΟΝΕΣ ΚΥΣΤΕΣΣΠΙΛΟΙ\nΟι σμηγματογόνες κύστες είναι κυστικά μορφώματα που αναπτύσσονται κάτω από το δέρμα και περιέχουν σμήγμα.\nΔημιουργούνται όταν για διάφορους λόγους ο εκκριτικός πόρος των σμηγματογόνων αδένων, των αδένων δηλαδή που έχουν επιφορτιστεί με την λίπανση του δέρματος, αποφράσσεται. Αυτό οδηγεί στη δημιουργία του φαγέσωρα και της κύστης, που μεγαλώνει σταδιακά στον υποδόριο ιστό. Λόγω της χρονιότητας αναπτύσσεται ινώδης κάψα πέριξ της κύστης και όταν αυτή πιάσει μεγάλα μεγέθη σταματά την υποκείμενη μυϊκή περιτονία στην οποία καμία φορά λόγω φλεγμονών κολλάει στερεά.\nΓίνεται αντιληπτή ως μια υπόσκληρη σφαιρική διόγκωση κάτω από το δέρμα, στην κορυφή δε της διόγκωσης φαίνεται μια οπή εκ της οποίας πολύ συχνά όταν την πιέσουμε εκρέει ένα παχύρευστο (κρεμώδες) και δύσοσμο υλικό, το σμήγμα.\nΗ σμηγματογόνος κύστη δεν προκαλεί συμπτώματα και γίνεται αντιληπτή τυχαία κατά την αυτοψηλάφηση. Μπορεί να αναπτυχθεί πρακτικά όπου υπάρχουν σμηγματογόνοι αδένες συνήθως όμως στη ράχη και στη προσωποτραχηλική χώρα. Αρχίζει να μας προβληματίζει επειδή μπορεί να μολυνθεί κυρίως από σταφυλόκοκκο και να δημιουργηθεί απόστημα (σωστότερα εμπύημα). Τότε ο πόνος είναι ισχυρός και κυριαρχούν τα σημεία της λοίμωξης όπως έντονη ερυθρότητα και κυτταρίτιδα της πάσχουσας περιοχής. Είναι αναγκαία τότε η παροχέτευση του πυώδους υλικού που μπορεί να γίνει είτε αυτόματα επειδή λειώνει το υπερκείμενο δέρμα, είτε (το προτιμότερο) χειρουργικά. Χορήγηση αντιβιοτικής αγωγής με στόχευση στον σταφυλόκοκκο, είναι επιβεβλημένη. Μετά την παροχέτευση του αποστήματος και την αφαίρεση των τοιχωμάτων της κύστης το τραύμα μένει ανοικτό για να παροχετεύει, δεν ράβεται δηλαδή, ενώ η πιθανότητα επανεμφάνισης της κύστης είναι μεγάλη. Γι αυτό και είναι προτιμότερο όταν γίνεται αντιληπτή μια σμηγματογόνος κύστη να αφαιρείται χειρουργικά, κάτι που γίνεται συνήθως στο ιατρείο με τοπική αναισθησία και θεωρείται οριστική θεραπεία.


https://selfservice.gr Σειρά ρούχων από τη Morrisons – selfservice.gr | Σελφ σέρβις\nΣειρά ρούχων από τη Morrisons\nH Morrisons, συζητά με τον γκουρού της μόδας στον χώρο των σούπερ μάρκετ George Davis, το λανσάρισμα της δικής της σειράς ρούχων.\n[Μεγάλη Βρετανία] Ο George Davis είναι αυτός που δημιούργησε τη σειρά George για την Asda το 2000, η οποία πραγματοποιεί σήμερα πωλήσεις που ξεπερνούν διεθνώς τα 2 εκατομμύρια λίρες, ενώ το 2001 σχεδίασε τη σειρά Per Una για τη Marks & Spencer. Η Morrisons είναι η μόνη αλυσίδα που δεν διαθέτει ακόμη τη δική της σειρά ρούχων και σχεδιάζει να την αποκτήσει μέχρι το προσεχές φθινόπωρο.\nΗ σειρά θα διατίθεται αρχικά από 100 καταστήματα της αλυσίδας. Η συγκεκρινένη κίνηση αποτελεί μέρος της στρατηγικής ανάπτυξης που εφαρμόζει ο διευθύνων σύμβουλος της Morrisons, Dalton Philips, σχετικά με την ανάπτυξη της γκάμας non food της αλυσίδας. Άλλες πλευρές της νέας στρατηγικής αφορούν στη δημιουργία δικτύου on line πώλησης φρέσκων προϊόντων, καθώς και καταστημάτων convenience.


Τρίτη 29 Νοέμβρη, με έναν ουρανό που υπόσχεται βροχές και καταιγίδες, αστραπές και βροντές, λοιμούς και καταποντισμούς... έτσι σιγά σιγά αποχαιρετούμε τον 11ο μήνα του χρόνου και ετοιμαζόμαστε να υποδεχτούμε τον Δεκέμβρη.\nΩ τι μήνας σπουδαίος, ο τελευταίος της χρονιάς... που με το τέλος του έρχεται το καινούριο, το ελπιδοφόρο, το αυτό που περίμενα μια ζωή. Έχω χρόνο, ένα μήνα περίπου, να κάνω απολογισμούς, να κάνω ευχές, να τις σκεφτώ καλά, να είμαι έτοιμος όταν έρθει η ώρα να ξέρω τι θα ζητήσω, μην κάνω καμιά γκάφα... μια φορά το χρόνο γίνονται.\nΕίναι ακόμα νωρίς; Δεν νομίζω, τώρα είναι η ώρα... έτσι κι αλλιώς το γιορτινό κλίμα είναι ολόγυρα, τα λαμπιόνια ανάψανε, τα δέντρα στηθήκανε, οι αγιοβασίληδες και οι τάρανδοι πήραν θέση, οι θέσεις στην πλατεία μοιράστηκαν... να περιμένω; δεν καταλαβαίνω για ποιο λόγο...\nΘα κάνω πρόβες. Και θα τα ζητήσω όλα. Έτσι κι αλλιώς τσάμπα είναι. Και υγεία, και αγάπη και χρήματα και επιτυχίες και έρωτα και δημιουργία και ευτυχία και ομόνοια και σύνταγμα και πλατεία βικτωρίας.\nΤώρα αισθάνομαι πολύ καλύτερα. Δεν θα με πιάσει απροετοίμαστο ο καινούριος χρόνος. Αυτή τη φορά θα είμαι έτοιμος... όχι σαν όλες τις άλλες φορές. Όχι σαν όλες τις προηγούμενες φορές που στεκόμουν αμήχανος και δεν ήξερα... τώρα θα ξέρω. Θα είμαι εγώ πρώτος. Να προλάβω. Να τα ζητήσω όλα. Αυτό είναι το σχέδιό μου. Να δεις που του χρόνου θα είναι αλλιώς. Το νιώθω ήδη. Έρχεται... Πώς θα το περιμένω τόσο καιρό; Τόσο πολύ καιρό...\n20:00 - 21:00 -- Songs of the Deaf (Παντελής, Μπάμπης)\n21:00 - 22:00 -- Songs of the Deaf (Παντελής, Μπάμπης)\n22:00 - 23:00 -- Light traffic (Marios)\n23:00 - 00:00 -- Εκεί που το blues συναντά το ρεμπέτικο (Νίκος, Γιάννης)\n00:00 - 01:00 -- Εκεί που το blues συναντά το ρεμπέτικο (Νίκος, Γιάννης)


Η περιπέτεια που λέγεται ζωή | Άκης Αγγελάκης Business and Life Training\nΑρχική > ΑΡΘΡΟΓΡΑΦΙΑ ΗΜΕΡΑΣ > Η περιπέτεια που λέγεται ζωή\nΌπως κι αν ζεις τη ζωή σου, ότι κι αν έρχεται στο δρόμο σου, καλό ή κακό, ένα πράγμα να θυμάσαι: Τίποτε δεν διαρκεί για πάντα. Ακόμα κι η ίδια η ζωή.\nΑν συνεχίζεται μετά το θάνατο σε κάτι άλλο, δεν το ξέρεις.\nΑυτό που ξέρεις είναι πως υπάρχει αρχή και τέλος σε όλα.\nΓι' αυτό, μη λησμονάς ότι αυτό που λέμε ζωή δεν είναι παρά ένα ταξίδι.\nΜια περιπέτεια από την ομορφιά στην ασχήμια μετ' επιστροφής.\nΑνεξάντλητοι κύκλοι που επαναλαμβάνονται συνέχεια μέχρι το τέλος της περιπέτειας αυτής.\nΓι' αυτό ζήσε την σαν μια περιπέτεια.\nΔες την σαν ένα μεγάλο παιδότοπο που σου έχει χαριστεί κι εσύ μπορείς να κάνεις ένα πράγμα : Να γεύεσαι ως τα τρίσβαθα της ύπαρξης σου κάθε της στιγμή, κάθε της λεπτό.\nΝα ζεις με την κάθε εμπειρία γνωρίζοντας πως θα περάσει κι αυτή.\nΚάθε εμπειρία είναι δώρο.\nΔες την περπατησιά σου μέσα στην περιπέτεια της ζωής σαν το υπέρτατο δώρο της ύπαρξης σ' εσένα.\nΔεν έχει και τόσο σημασία αν γελάς ή κλαις.\nΚαμιά σημασία δεν υπάρχει στην προσωρινότητα.\nΤο θέμα είναι εσύ τι μπορείς να αφήσεις πίσω σου σαν το δακτυλικό αποτύπωμα της δικής σου διαδρομής...


Έχετε δοκιμάσει cheesecake ροδάκινο; Είναι τέλειο! | Thats Life. Life as it is!\nΈχετε δοκιμάσει cheesecake ροδάκινο; Είναι τέλειο!\nΩραίο το κλασικό cheesecake με την μαρμελάδα φράουλα αλλά δεν ξέρετε τι χάνετε εάν δεν έχετε δοκιμάσει cheesecake ροδάκινο. Το ροδάκινο ταιριάζει φανταστικά με την γέμιση του cheesecake με τυρί κρέμα και φυσικά με την τραγανή βάση που θα φτιάξουμε από τα αγαπημένα μπισκότα Μιράντα Παπαδοπούλου. Μάλιστα, επειδή θέλουμε αυτή η συνταγή να είναι όσο τον δυνατόν ελαφρύτερη, θα χρησιμοποιήσουμε τα νέα Μιράντα Παπαδοπούλου με 30% λιγότερη ζάχαρη! Δείτε παρακάτω πως θα φτιάξετε το λαχταριστό γλυκό και μην χάνετε χρόνο:\nΤι θα χρειαστείτε για το cheesecake ροδάκινο;\nΓια την τραγανή βάση:\n1 πακέτο 250 γρ. μπισκότα Μιράντα Παπαδοπούλου με 30% λιγότερη ζάχαρη\nΓια την γέμιση του cheesecake:\n3 κτσ αλεύρι για όλες τις χρήσεις\n1 κτσ λικέρ της επιλογής σας π.χ. ροδάκινο (προαιρετικό)\nΓια την γαρνιτούρα με ροδάκινα:\n500 γρ. καθαρισμένα ροδάκινα σε ροδέλες (περίπου 4 μεγάλα ροδάκινα δηλαδή)\n2 κτγ κανέλα\n2 κτγ καστανή ζάχαρη\nΚρατήστε λίγο από την τραγανή βάση για να ρίξετε στην γαρνιτούρα\nΠροαιρετικά μπορείτε να γαρνίρετε και με λίγη σαντιγί χαμηλών λιπαρών για ομορφότερο ντεκόρ, εάν π.χ. θα το πάτε κάπου το cheesecake. Επίσης, εάν θέλετε μπορείτε να γαρνίρετε απλώς με μαρμελάδα ροδάκινο.\n1. Απλώστε μία λαδόκολλα σε μία στρογγυλή βάση και βουτυρώστε τις άκρες.\n2. «Σπάστε» με έναν πλάστη τα μπισκότα Μιράντα Παπαδοπούλου μέχρι να γίνουν τρίμματα. Ανακατέψτε τα μπισκότα και το βούτυρο σε ένα μικρό μπολ. Ύστερα, αφού κρατήσετε λίγη ποσότητα στην άκρη ώστε να ρίξετε πάνω από το cheesecake, πιέστε με ένα κουτάλι το μείγμα μέχρι να γίνει μία σταθερή βάση. Φροντίστε να έχει βάση και στις άκρες του cheesecake ώστε το κάθε κομμάτι να είναι έξτρα τραγανό.\n3. Αφήστε στην κατάψυξη για μία ώρα.\n4. Σε ένα μεγάλο μπολ, ανακατέψτε το τυρί κρέμα με την κανέλα, την καστανή ζάχαρη και το αλεύρι. Χτυπήστε με το μπλέντερ για καλύτερο αποτέλεσμα και πιο δεμένη κρέμα.\n5. Σιγουρευτείτε ότι χρησιμοποιείτε χαμηλή ένταση στο μπλέντερ ώστε να μειωθεί ο αέρας που εισχωρεί.\n6. Εάν θέλετε ρίξτε και το λικέρ προς το τέλος του χτυπήματος.\n7. Ρίξτε το 1/4 της γέμισης πάνω από την βάση.\n8. Απλώστε τα μισά ροδάκινα πάνω από την γέμιση. Καλύψτε με την υπόλοιπη γέμιση.\n9. Σε ένα άλλο μπολ ρίξτε τα υπόλοιπα ροδάκινα, πάνω τους λίγη κανέλα, το μπισκότο που αφήσαμε πριν και τις 2 κουταλιές καστανή ζάχαρη. Ανακατέψτε καλά και απλώστε τα πάνω από την γέμιση του cheesecake. Αν θέλετε, κάντε μερικά φιογκάκια με την σαντιγί.\n10. Αφήστε το cheesecake ροδάκινο στο ψυγείο για 4-5 ώρες. Αφαιρέστε από την φόρμα του, κόψτε και είναι έτοιμο για απόλαυση!\n11. Κρατήστε το cheesecake ροδάκινο στο ψυγείο έως και 2-3 μέρες και θα είναι φρεσκότατο!\nΜιράντα με 30% Λιγότερη Ζάχαρη!\nΜπορούμε να απολαύσουμε τα αγαπημένα μπισκότα Μιράντα με 30% Λιγότερη Ζάχαρη όχι μόνο σε λαχταριστές συνταγές όπως το cheesecake ροδάκινο αλλά όπου και να είμαστε, καθώς πλέον κυκλοφορούν και σε πρακτικές, ατομικές συσκευασίες που μπορούμε να έχουμε πάντα μαζί μας!\nΜε τη μοναδική γεύση που γνωρίζετε και αγαπάμε, αλλά με μειωμένη ζάχαρη, αποτελούν ένα υγιεινό σνακ για όλη την οικογένεια, καθώς περιέχουν επιπλέον:\nΒιταμίνες (B1, B2, B3, B5, Β6, B9, D)\nΜέταλλα (σίδηρο και ασβέστιο)\nγια περισσότερη ενέργεια, κάθε ώρα της ημέρας.\nΤα Μιράντα με 30% Λιγότερη Ζάχαρη τώρα μπορούμε να τα βρούμε και σε fresh packs, ασφαλώς συσκευασμένα και πάντα φρέσκα!\nCHEESECAKE ΜΕ ΜΑΡΜΕΛΑΔΑ ΡΟΔΑΚΙΝΟCHEESECAKE ΡΟΔΑΚΙΝΟCHEESECAKE ΣΥΝΤΑΓΗΜΙΡΑΝΤΑ ΠΑΠΑΔΟΠΟΥΛΟΥ ΜΕ 30% ΛΙΓΟΤΕΡΗ ΖΑΧΑΡΗΤΣΙΖΚΕΙΚ ΡΟΔΑΚΙΝΟ\nH Kelly Rowland αποκαλύπτει την εγκυμοσύνη της με εξώφυλλο σε περιοδικό!


Με το Harry Potter at Home το Χόγκουαρτς έρχεται σπίτι μας!\nΔεν είναι καθόλου λίγοι αυτοί που έχουν στραφεί τελευταία στον Χάρι Πότερ, για δύο πολύ απλούς λόγους: Πρώτον, γιατί το διάβασμα των βιβλίων και η παρακολούθηση των ταινιών είναι πάντα μια καλή ιδέα, ανεξαρτήτως συνθηκών, και δεύτερον, γιατί με αυτόν τον τρόπο η καραντίνα μοιάζει λιγότερο επώδυνη. Βλέπετε, με τόσο υλικό, αν προσθέσουμε και τις μετέπειτα δουλειές της συγγραφέως (π.χ Fantastic Beasts) για την ικανοποίηση των αναγκών των απανταχού potterheads, καλύπτεται σημαντικό χρονικό διάστημα.\nΑν προσθέσουμε βέβαια και τη νέα ασχολία που μας βρήκε η J. K. Rowling, μη σου πω ότι δεν προλαβαίνουμε κιόλας!\nΌσοι λοιπόν είχατε στο μυαλό σας να πιάσετε από την αρχή την ιστορία του μικρού μάγου, αλλά και όσοι περιμένατε ένα ουρανοκατέβατο δώρο από τη γυναίκα που δε σταμάτησε ποτέ να μας ενημερώνει για τον μαγικό κόσμο, τα νέα είναι πολύ καλά. Η συγγραφέας της πιο διάσημης σειράς βιβλίων λανσάρει μια καινούργια σελίδα, πάντα με θέμα τον κόσμο του Χόγκουαρτς, για να απαλύνει τον πόνο μας λόγω της κλεισούρας. Εγώ, βέβαια, θα το πήγαινα πιο πέρα και θα έλεγα ότι μας κάνει να νιώθουμε ευγνώμων για αυτές τις μέρες!\nΤέλος πάντων, λίγη σημασία έχουν αυτά, το θέμα είναι ότι το HarryPotterAtHome είναι γεγονός και η καραντίνα μόλις απέκτησε άλλο νόημα!\nΗ περιγραφή στη σελίδα αναφέρει: «Καλωσήρθες στο κέντρο του Harry Potter At Home, όπου μπορείς να βρεις όλες τις τελευταίες εκπλήξεις για να σε κρατήσουν απασχολημένο – συμπεριλαμβανωμένων ειδικών χορηγιών από Bloomsburry και Scholastic, εντυπωσιακών μαγικών κατασκευαστικών βίντεο (μάθε τους φίλους σου πώς να ζωγραφίσουν ένα Niffler!), αστείων άρθρων, κουίζ, παζλ και πολλά άλλα ακόμα για καινούργιους αναγνώστες, αλλά και για εκείνους που είναι εξοικειωμένοι με τον κόσμο των μάγων.»\nΓια αρχή, μπαίνοντας στην ιστοσελίδα μπορείς να μάθεις σε ποιον κοιτώνα ανήκεις, γιατί το Γκρίφιντορ ναι μεν είναι η δική σου επιλογή, αλλά το Σλίθεριν ίσως είναι το πεπρωμένο σου (λυπούμαστε εκ των προτέρων αν ισχύει κάτι τέτοιο).\nΣτη συνέχεια θα βρεις διάφορες ασχολίες, μεταξύ των οποίων και η δωρεάν ανάγνωση του βιβλίου «Χάρι Πότερ και η Φιλοσοφική Λίθος», το οποίο θα βρίσκεται μέσα στον Απρίλιο στην ηλεκτρονική βιβλιοθήκη OverDrive, μεταφρασμένο σε 20 γλώσσες.\nΜπορείς επίσης να ακούσεις δωρεάν το ίδιο βιβλίο, το οποίο θα είναι μεταγλωττισμένο στα αγγλικά, στα ισπανικά, στα γαλλικά, στα ιταλικά, στα γερμανικά και στα γιαπωνέζικα.\nΜε λίγα λόγια παιδιά, αρκετά κλαφτήκαμε για το κακό που μας βρήκε, ώρα να γεμίσουμε το χρόνο μας όπως πρέπει!\nHarryPotterAtHome J.K Rowling βιβλία ιστοσελίδα καραντίνα νέα ασχολία ταινίες Χάρι Πότερ


2015 | Building year | OPEN HOUSE | Page 4\nOPEN HOUSE / Building / Page 4\nΚτίριο του 1972 που ανακαινίστηκε το 2009 από την αρχιτέκτονα Μ. Αργυρού και σήμερα λειτουργεί ως χώρος πολιτισμού με εκθεσιακό χώρο, χώρο παραστάσεων και καφέ. Φιλοξενεί θεατρικές παραστάσεις, συναυλίες, παραστάσεις... read more →\nΤο κτίριο σχεδιάστηκε και κατασκευάστηκε από το γραφείο CFCOMPANY το 2011. Φωτογραφίες: Π. Μαραγκάκης\nΝεοκλασικό κτίριο του 1898 που ανακαινίσθηκε εξωτερικά τη δεκαετία του '90 και εσωτερικά το 2002-2004. Φωτογραφίες: Γ. Γερακιανάκης\nΟικία του 1895 που αποκαταστάθηκε από την αρχαιολόγο Μ. Αγγελοπούλου Φωτογραφίες: Γ. Γερακιανάκης\nΤο κτίριο χτίστηκε τον 19ο αιώνα και σήμερα στεγάζει το Μουσείο Ελληνικής Γαστρονομίας. Αποκαταστάθηκε το 2001 απο τον αρχιτέκτονα Δ. Χονδρογιάννη. Φωτογραφίες: Μαρία Ντρούγια\nΚτίριο του 2008 που στεγάζει τα γραφεία του εκδοτικού οίκου Πατάκη. Σχεδιάστηκε από τους Α. Καλλίρη & Συνεργάτες Αρχιτέκτονες. Φωτογραφίες: Ορέστης Σεφέρογλου\nAποτελεί το πρώτο, κατά χρονολογική σειρά, κτίριο της Αρχιτεκτονικής Σχολής Αθηνών και σχεδιάστηκε το 1878 από τον Λύσανδρο Καυτατζόγλου. Το 2010 ανακαινίστηκε από διδάσκοντες και εργαζόμενους του ΕΜΠ. Φωτογραφίες: Χ.... read more →\nΜετατροπή ισόγειου καταστήματος αστικής πολυκατοικίας σε ατελιέ κοσμημάτων με σύγχρονη αισθητική και έξυπνη χρήση των τετραγωνικών. To Atelier Tonia Poulaki σχεδιάστηκε το 2010 από τους Γ. Λυκουριώτη & τους Αρχιτέκτονες... read more →


Απρίλιος 2018 - InTownPost\nΗ διοργανώτρια εταιρεία, με λύπη της ανακοινώνει την αναβολή των δυο συναυλιών της Hindi Zahraπου ήταν προγραμματισμένες για τις 3 και 4 Μαΐου 2018 στη Θεσσαλονίκη Οι νέες ημερομηνίες των συναυλιών της Hindi Zahra είναι:\nΌλοι όσοι είχαν προαγοράσει εισιτήρια ενημερώθηκαν την περασμένη Δευτέρα για τον τρόπο επιστροφής των χρημάτων τους.\nΗ Hindi Zahra στέλνει το παρακάτω μήνυμα στους φίλους στην Ελλάδα: «Αγαπημένοι φίλοι μου στην Ελλάδα, με λύπη ανακοινώνω ότι οι προγραμματισμένες μας συναυλίες αναβάλλονται αναγκαστικά, λόγω της αδυναμίας της ελληνικής πρεσβείας στην Καζαμπλάνκα να εκδώσει βίζα για τα τρία μέλη της μπάντας μου, που έχουν Μαροκινή υπηκοότητα. Φαίνεται ότι η Πρεσβεία μετακομίζει και το σχετικό τμήμα κλείνει, με αποτέλεσμα να μην μπορούν να πάρουν τις σχετικές θεωρήσεις… Λυπάμαι τόσο πολύ, ήμουν έτοιμη να έρθω και να παίξω για εσάς, τους τόσο όμορφους ανθρώπους. Ο Έλληνας διοργανωτής και ο μάνατζερ μου κατάφεραν να βρουν νέες ημερομηνίες που ταιριάζουν στο πρόγραμμα της περιοδείας μας. Ελπίζω, λοιπόν, να σας δω όλους στις 7 Δεκεμβρίου στη Θεσσαλονίκη στο Principal Club και στις 8 Δεκεμβρίου στην Αθήνα στο Fuzz Club. Ειρήνη και αγάπη!»\nΑν ήμουν άντρας θα είχα σπείρει μια ντουζίνα παιδιά. Είμαι όμως γυναίκα και δεν έχω ούτε ένα. Από άποψη.\nΊσως η αρχή να έγινε όταν εκείνη μιλούσε στη φίλη της, ενώ έπαιζα με τα κουκλόπανα, νομίζοντας πως δεν ακούω. «Μ αυτό το παιδί θα πέθαινα στη γέννα». Πέθανε νωρίς και με άφησε. Ασυγχώρητη στο υποσυνείδητο ακόμα. Όχι για αυτό που είπε, αλλά απ τις ατέλειωτες αγκαλιές των τύψεων της, έφυγε στους 7 ουρανούς, παιδί ακόμα εγώ.\nΔεν ήθελα να κάνω παιδί και το διατυμπάνιζα. Ενώ τα άλλα κορίτσια χόρευαν στα κλαμπάκια, τραβούσαμε κατά παραλία μεριά με τις άλλες τρεις φίλες και διαφωνώντας, αγόρευα λέγοντας σε τι κόσμο θα φέρουν τα παιδιά τους. Το περιβάλλον και η μόλυνση ήταν τα επιχειρήματα τότε. Λες και στα δεκαεπτά μας υπήρχε περίπτωση να γεννήσουμε. Αργότερα θα προσπαθούσα να τις πείσω να υιοθετήσουν. Τόσα παιδιά απροστάτευτα σ αυτόν εδώ τον πλανήτη. Τώρα και οι τρεις έχουν τα δικά τους παιδιά που αγαπώ πολύ.\nΣτα 22 μου χρόνια οι ορμόνες μου τρελάθηκαν. Δεν με ενδιέφερε, ήμουν πολύ μικρή ακόμα. Άρχισαν οι θεραπείες. Στην αρχή χάπια αργότερα τα χασαπομάχαιρα σε υπόγεια χειρουργεία. Πάλι δεν μάσησα. Το τικ-τακ του βιολογικού ρολογιού δεν κουδούνισε ποτέ μέσα μου. Μάλλον δεν το κούρδισα και ποτέ.\nΑφορμή για τα παραπάνω, αλλά και για τα παρακάτω είναι τα διάφορα sites στο διαδίκτυο, που αναπαράγονται στα social media ( Μανούλες, αχ μανούλα μου γλυκιά, μάνα γιατί με γέννησες κ.λ.π.)\nΑν και μεγάλωσα με έναν υπέροχο άντρα, στην υποθετική περίπτωση όμως που ένα παιδί θα γεννιόταν από εμένα, δεν θα είχε πάρε δώσε με τον πατέρα του. Ίσως να ακούγεται εγωιστικό, όπως εγωιστικό είναι και το γεγονός ότι αυτό το παιδί δεν υπάρχει. Δεν θα έχανα την βολή μου, τα ταξίδια μου, τον ύπνο μου, γεμίζοντας αγωνία για να διαιωνίσω το είδος μου. «Αν η θυσία είναι η μοίρα μιας μάνας, τότε το παιδί είναι το λάθος που δεν εξαγοράζεται με τίποτα».\nΟ Παναγής Λεκατσάς στο βιβλίο «η μητριαρχία» γράφει: «ακούμε πως στην πελασγική Αττική οι άντρες σμίγανε με τις γυναίκες α ν ά κ α τ α, πως τα παιδιά δεν ξέραν τους πατεράδες τους». Κι ύστερα ήρθαν οι Αχαιοί, οι αλογατάρηδες. Ο Ησίοδος λέει, πως έφεραν μαζί τους και τον πόλεμο. «Παντού η κοινωνία γινόταν τώρα ανδροκρατική, ιεραρχημένη και φιλοπόλεμη.» (Ράιν Άισλερ- η κύλιξ και το ξίφος). Από την άλλη ο Ένγκελς, βασισμένος στον Μόργκαν, στο έργο του, «Η καταγωγή της οικογένειας, της ατομικής ιδιοκτησίας και του κράτους», υποστήριξε, ότι «η γέννηση της ανισότητας τοποθετείται και συμπίπτει με την καταστροφή της μητριαρχίας, όπου ίσχυε ένα καθεστώς πρωτόγονης κοινοκτημοσύνης, και την επιβολή του πατριαρχικού τύπου κοινωνικής οργάνωσης». Πολύ θα ήθελα να ζούσα την εποχή της θεάς, της Σελήνης, της Κυβέλης. Θα ήξερα πως το παιδί θα ήταν δικό μου και συνάμα και των υπολοίπων γυναικών της φυλής. Ήταν όλα τους παιδιά μας.\nΟ οικονομικός συγκεντρωτισμός των Αχαιών, των Δωριέων και των Εβραίων, πέρα απ τους πολέμους του Άρη με την συνεπικουρία του Δία, κατέβασε την Κλυταιμνήστρα στα στάνταρ μιας Πηνελόπης κατακεραυνώντας την Ελένη κι απ την ίδια την Αφροδίτη.\nΈχοντας στο νου όλα αυτά, ξέροντας πως ζω σε μια ηλεκτρονικοβιομηχανική εποχή, πως το βάρος της ανατροφής ενός άλλου ανθρώπου θα έπεφτε όλο στους ώμους μου, χωρίς τη βοήθεια των γυναικών δεν θέλησα την «ολοκλήρωση» μου ως γυναίκα, μέσα απ την κοινωνική σύμβαση. Δεν θέλησα να αποκτήσω την αγάπη του «κτήματος», δεν ήμουν έτοιμη για τη θυσία. «Η θυσία εξαργυρώνεται σε χαρά», λέει ο Ουγκώ. Μέγα λάθος που ενσαρκώνεται και προβάλλεται στον καρπό της κοιλιάς.\nΠοιος ξέρει ίσως σε μια άλλη ζωή, σε μια επόμενη ή προηγούμενη εποχή…\n«Οι Αρχαίοι Έλληνες Φιλόσοφοι Περί Ψυχής» (Μέρος Γ’: Αριστοτέλης – Επίκουρος – Στωικοί), γράφει ο Μιχάλης Μπατής\nΚατόπιν των αναφορών μας στους προσωκρατικούς φιλόσοφους, έπειτα στον Σωκράτη και τον Πλάτωνα, τώρα προχωράμε στην μετασωκρατική και μεταπλατωνική περίοδο και πώς έθεσαν φιλοσοφικά, τόσο ο Αριστοτέλης και ο Επίκουρος, όσο και οι Στωικοί το φλέγον θέμα της ανθρώπινης ψυχής.\nγ) Αριστοτέλης Χαλκιδική (384-322 π.Χ): Στον Αριστοτέλη, παρουσιάζεται ιδιαίτερη δραστηριότητα και στοχασμός, ιδίως επάνω στο Περί Ψυχής ερώτημα αλλά και γενικότερα. Ο φιλόσοφος όντας μαθητής του Πλάτωνα, είναι κατά πολύ επηρεασμένος από την Περί των Ιδεών θεωρία του. Έτσι, στο πλαίσιο της φιλοσοφικής ψυχολογίας του, ο Αριστοτέλης δέχεται την ύπαρξη των Ιδεών, ως πρώτη αρχή του κόσμου και της αλήθειας. Αυτό που τον απασχολεί, εντούτοις, είναι …το πώς θα πρέπει να εννοούμε τη σχέση μεταξύ των ανθρώπων και της Ιδέας του ανθρώπου…. Πρόκειται δηλαδή, για το πρόβλημα της σχέσης μεταξύ του κόσμου των Ιδεών και του κόσμου των Αισθητών, και της αλληλεπίδρασης τους. Το πρόβλημα αυτό, δεν θα αναλυθεί εδώ καθώς αποτελεί παρέκβαση στο Περί Ψυχής ερώτημα. Για να ολοκληρωθεί όμως η φιλοσοφική ψυχολογία, όπως αυτή ορίσθηκε σε προηγούμενες ενότητες και αναφορές, ως δηλαδή του ποιά η πηγή Ζωής και ύπαρξης των πάντων, του Αριστοτέλη σκόπιμο είναι να αναφερθούμε στην έννοια του θεού.\nΗ κύρια διδασκαλία του βιβλίου του Αριστοτέλη στα Μετά τα φυσικά, αναφέρεται στο Πρώτον Κινούν Ακίνητον, το οποίο είναι αμετάβλητο και αιώνιο. Η οντότης του συνίσταται στη «νόησιν νοήσεως». Είναι η ακρότατη αιτία κάθε κινήσεως, καθώς και το υπέρτατον Αγαθόν, εφιέμενον από όλον τον κόσμον. …»η πρώτη αιτία όλων των κινήσεων είναι εκείνο που κινεί εαυτόν και ότι το Ακίνητον είναι η αρχή της κινήσεως…».\nΌπως γίνεται αντιληπτό, Ψυχή ως πηγή Ζωής και ύπαρξης των πάντων, τίθεται αυτό το Πρώτον Κινούν Ακίνητον. Αυτή η οντότητα, που προκαλεί την κίνηση των πάντων και τους δίδει Ζωή. Πρόκειται προφανώς, για μια μορφή απόλυτου όντως, για μια μορφή θεού, ως οντολογίας τουλάχιστον. Έπειτα από αυτό, ακολουθούν οι Πλατωνικές Ιδέες και η σχέση τους με τα Αισθητά. Ο Αριστοτέλης, όπως και ο διδάσκαλος του, εκτός αυτών εξετάζει ειδικότερα την έννοια της Ψυχής σε σχέση (κυρίως) με τον άνθρωπο αλλά και με τα άλλα όντα. Στο πλαίσιο αυτό, ο φιλόσοφος, διατυπώνει θεωρητική και εμπειρική-επιστημονική Ψυχό-λογία, όπως ακριβώς και ο Πλάτων.\nΘεωρητική προσέγγιση της Ψυχής: Ο Αριστοτέλης, ιδίως στο Περί Ψυχής ζήτημα, έχει πλούσια συγγραφική δραστηριότητα και σκέψη. Ξεχωρίζουν, συγκεκριμένα, τα συγγράμματα του, «Περί Ψυχής» και «Μικρά Φυσικά». Στο πλαίσιο της θεωρητικής Ψυχό-λογίας του, κάνει το μεγάλο άλμα. Έρχεται σε αντίθεση με την Περί Ψυχής διδασκαλία του Πλάτωνα, και εισαγάγει την έννοια του ενισμού ή μονισμού, σε αντίθεση με την προϋπάρχουσα δυαρχία. Οι έννοιες αυτές, θα εξετασθούν αμέσως παρακάτω.\nΟ Αριστοτέλης νομίζει την ψυχήν ως μια εν τω σώματι ενοικούσαν αρχήν, ως μια ζωοδότειραν δύναμιν, η οποία κινεί το σώμα ως όργανον της. Είναι το τελικόν αίτιον του σώματος. Η μορφή, το είδος, η ουσία του σώματος.. Εδώ παρουσιάζεται η ενιστική θεώρηση. Στην σχέση ψυχή-σώμα. Ή ψυχή στον Αριστοτέλη ισχύει κατ’ αρχήν ως μορφή ή ως είδος του σώματος: «αναγκαίον άρα την ψυχήν ουσίαν είναι ως είδος σώματος φυσικού δυνάμει ζωήν έχοντος». Ένα είδος όμως, το οποίο δεν χωρίζεται από το σώμα, όπως δεν χωρίζεται και η ύλη από το είδος της (ένυλον είδος), που την καθιστά πρωταρχικά αλλά και κάθε διαρκώς φορά ένα πραγματικό «τοδε τι» εκ μορφής και ύλης…».\nΈτσι, όπως φαίνεται: Η ύπαρξη, αποτελεί μια αδιάσπαστη ενότητα που το σώμα συμπληρώνει την ψυχή και αντίθετα. Κατά τον μονισμό-ενισμό (του Αριστοτέλη εδώ η ψυχή και το σώμα, αποτελούν δυο διαφορετικούς τρόπους έκφρασης της ανθρώπινης ύπαρξης. Για παράδειγμα, ο πόνος βιώνεται είτε ως αντίδραση της ψυχής (επώδυνο συναίσθημα, κλπ), είτε ως συγκεκριμένη αντίδραση του οργανισμού. Δυο τρόποι, δηλαδή, για ένα μόνο φαινόμενο. Έτσι η Ψυχή χαρακτηρίζεται ως μια ζώσα ή έμψυχη σωματική υπόσταση, η οποία συναποτελείται από ύλη και είδος (Υλίκη και μορφική αρχή). Ο Αριστοτέλης ονομάζει, εκτός των άλλων, την Ψυχή με τον όρο εντελέχεια: …»ψυχή εστίν εντελέχεια η πρώτη σώματος φυσικού οργανικού δυνάμει ζωήν έχοντος (πρόκειται για τον Αριστοτελικό ορισμό της Ψυχής). Αυτό σημαίνει, πως με τον όρο εντελέχεια, που σημαίνει τελειοποίηση, πλήρωση, θέλει ο Αριστοτέλης να δείξει ότι μόνο μέσω της ένωσης της ουσίας με το είδος είναι δυνατή η σύσταση αυθύπαρκτης ύπαρξης…. Με όλα αυτά τα στοιχεία, ο φιλόσοφος παρουσιάζει την έννοια του ενισμού, απορρίπτοντας την Πλατωνική θεωρία. Ένα άλλο σκέλος της θεωρητικής προσέγγισης της Ψυχής από τον Αριστοτέλη είναι η ύπαρξη Ψυχής και στους άλλους ζώντες οργανισμούς, ζωικούς ή φυτικούς. Η απάντηση είναι θετική.\nΟ Αριστοτέλης θα μπορούσαμε να πούμε με τεραστία επιφύλαξη ως προς καθαυτές τις έννοιες, πως θέτει κάποιες βάσεις, κάποια σπέρματα, της μετέπειτα θεωρίας της Παμψυχιαρχίας, της έμψυχης ιδιότητας δηλαδή, όλου του κόσμου. Σε όλα τα είδη και οργανισμούς, υπάρχει Ψυχή ή έστω κάποια από τις ιδιότητες της, τις δυνάμεις της: «Δυνάμεις δ’ είπομεν θρεπτικόν, αισθητικόν, ορεκτικόν, κινητικόν κατά τόπον, διανοητικόν…». Ο Αριστοτέλης, παρουσιάζει την θρεπτική ιδιότητα της Ψυχής, ως την πιο σημαντική για όλους τους ζώντες οργανισμούς: …»η γαρ θρεπτική ψυχή… και πρώτη και κοινοτάτη δύναμις εστι ψυχής, καθ’ ήν υπάρχει το ζην άπασιν…». Συγκεκριμένα τη «θρεπτική Ψυχή» την αναφέρει …»ως δύναμιν τουτέστιν αναπαραγωγής, αυξήσεως, λήψεως τροφής και τα λοιπά…». Η θρεπτική δύναμη της Ψυχής, είναι κοινή και απαραίτητη σε όλους, δίχως εξαίρεση, τους οργανισμούς. Ακολουθούν και οι άλλες δυνάμεις της Ψυχής που κατέχουν ορισμένα ζώα». Την αισθητική και ταυτοχρόνως ορεκτική ψυχήν διαθέτουν τα ικανά αισθήσεως και κατά τόπον ζώα κινητικά…». Εντούτοις, την ανώτερη μορφή Ψυχής, την μορφή του διανοείσθαι και της ύπαρξης νου, μόνο ο άνθρωπος από όλα τα αλλά ζώα και οργανισμούς, κατέχει. Είναι ένα ιδιαίτερο αξίωμα, που δίδει ο φιλόσοφος στον άνθρωπο.\nΕμπειρική-επιστημονική προσέγγιση της Ψυχής: Στην εμπειρική-επιστημονική θεώρηση της Ψυχής, ο φιλόσοφος μελετά τις εκδηλώσεις της Ψυχής επάνω στο ανθρώπινο σώμα και την συμπεριφορά. Ομοίως δηλαδή με τον Πλάτωνα, όπως προαναφέρθηκε, αλλά με διαφορετικές διατυπώσεις και αντιλήψεις. Ο Αριστοτέλης διακρίνει τις εκδηλώσεις της Ψυχής σε γνωστικές, συναισθηματικές και βουλητικές. Η πρώτη κατηγορία, η κατηγορία των γνωστικών εκδηλώσεων, κατ’ αυτόν έχει τη μεγαλύτερη σημασία, καθώς τίθεται το πρόβλημα και η λύση του Γνωσιολογικού ζητήματος. Ο άνθρωπος κατακτά τη γνώση, μέσω λειτουργιών όπως η αίσθηση, η μνήμη, η φαντασία και η νόηση. Οι λειτουργίες, που αποτελούν τα όργανα της γνώσης ως εκδήλωσης της Ψυχής, βρίσκονται σε ιεραρχία. Ανώτερη όλων, είναι η νόηση όπως θα δειχθεί παρακάτω. Η αίσθηση, αποτελεί την αντίδραση των αισθητήριων οργάνων με τον εξωτερικό κόσμο. Με τα εξωτερικά ερεθίσματα. Η μορφή αυτή γνώσης, είναι αρκετά περιορισμένη και αρκετές φορές οδηγεί σε πλάνη. Η μνήμη, λειτουργεί ως εξής: «Απελθόντων των αισθητών ένεισιν αι αισθήσεις και φαντασίαι εν τοις αισθητηρίοις…». Δηλαδή η μνήμη αρχίζει να λειτουργεί, από τη στιγμή που σταματά ο εξωτερικός ερεθισμός. Στη συνείδηση εξακολουθεί να παραμένει το μετείκασμα κατ’ αρχήν, οι παραστάσεις, οι εικόνες, τα «φαντάσματα», κατόπιν ο Αριστοτέλης δίνει μια πολύ επιστημονική ερμηνεία της μνήμης, όπως φαίνεται. Όλα όσα είμαστε αυτήν την στιγμή, κατά τον συλλογισμό του, τα οφείλουμε στην μνήμη. Θυμόμαστε το προηγούμενο χρονικά γεγονός κάτι που συμβάλλει στην διατήρηση του ιστορικού βίου.\nΕκτός από αυτά ο φιλόσοφος, αναφέρεται και στην έννοια της Ανάμνησης: Η ανάπλασις των παραστάσεων είναι ανάλογος της εντυπώσεως, η δε ευκολία απομνημόνευσης εξαρτάται από την τάξιν, τον ρυθμόν, το μέτρον των απομνημονευτέων. Η φαντασία, χαρακτηρίζεται από έντονο πνεύμα δημιουργίας και αντίληψης μέσω των αισθήσεων. Στην ανώτερη βαθμίδα γνώσης, στέκεται η ικανότητα της νόησης: Διαμέσου αυτής κρίνονται, συγκρίνονται, ταξινομούνται, αναλύονται, ερμηνεύονται τα πράγματα, αι καταστάσεις, τα γεγονότα. Προϋποθέτει, εν τούτοις, και η νόηση την ύπαρξη συνειδησιακού παραστατικού περιεχομένου, όπως επίσης και τη παρουσίαν εν τη ψυχή απορίας και αμφιβολίας, δηλ. τη θέση του προβλήματος, το οποίον καλείται να λύση η νόηση. Η νόηση, σύμφωνα μ’ αυτά, είναι η ψυχική λειτουργία, δια της οποίας λύονται τα τιθέμενα προβλήματα. Ολοκληρώνοντας την εμπειρική θεώρηση του Αριστοτέλη, βλέπουμε για τους άλλους δυο τομείς εκδήλωσης της ανθρώπινης Ψυχής. Η συναισθηματική εκδήλωση, έχει κυρίως χαρακτήρα ατομικό, με βάση τις προτιμήσεις, τις επιδιώξεις, τις ικανοποιήσεις και μη του υποκειμένου (= ο άνθρωπος). Πρόκειται κυρίως, δηλαδή, για εκφράσεις απέναντι στο σύνολο του εξωτερικού κόσμου. Στις βουλητικές, τέλος, εκδηλώσεις ο φιλόσοφος, τοποθετεί μαζί με τον διδάσκαλο του, τα ένστικτα, τις ορμές και γενικότερα τις έμφυτες τάσεις του ανθρώπου. Οι βουλητικές εκδηλώσεις, κατατάσσονται στις κατώτερες Ψυχικές εκδηλώσεις.\nΜετά τον Αριστοτέλη, παίρναμε στην λεγόμενη Μετακλασική περίοδο της φιλοσοφίας. Σε αυτήν αναπτύσσονται σημαντικές θεωρίες αλλά και φιλοσοφικά ρεύματα και σχολές, από τους εκάστοτε φιλοσόφους. Το Περί Ψυχής ερώτημα απασχολεί αρκετά τους διανοητές, όχι βέβαια όσο τους φιλοσόφους των προηγούμενων ετών. Τούτο βέβαια δεν σημαίνει πως δεν δίδονται, σπουδαίες περί αυτού φιλοσοφίες, όπως αυτή του Πλωτίνου, του Επίκουρου και μιας πληθώρας άλλων, που θα αναλύσουμε στην συνέχεια.\nα) Από τον Επίκουρο μέχρι και τον Πλωτίνο.\nΟ Επίκουρος, θα μπορούσαμε να πούμε, ότι διατυπώνει σπερματικά, θεωρητικό-φιλοσοφικό και εμπειρικό λόγο Περί Ψυχής. Κατ’ αρχάς, όπως φαίνεται από την γενικότερη θεωρία του Επίκουρου, έχουμε πλέον μεγάλη εισαγωγή στην πρώιμη επιστημονική σκέψη και στην αμφισβήτηση του προ-καθορισμού των σκοπών της φύσης και του ανθρώπου, από κάποιον θεό ή θεούς. Έτσι ο φιλόσοφος τάσσεται κατά πολύ υπέρ των θεωριών του Δημόκριτου, σχετικά με την έννοια των ατόμων και της δημιουργίας και λειτουργίας του σύμπαντος και της ζωής. Κατά τον τρόπο αυτό, πέρα των άλλων, ο Επίκουρος διατυπώνει την φιλοσοφική ψυχολογία, όπως αυτή τέθηκε σε προηγούμενες σελίδες. Ως δηλαδή, πηγή ζωής και ύπαρξης των πάντων. Ως Ψυχή με αυτήν την έννοια. Η πηγή της ζωής λοιπόν, η Ψυχή, είναι τα ά-τομα και οι τυχαίες μεταξύ των συγκρούσεις που δημιουργούν τα αντίστοιχα αποτελέσματα (ένα αποτέλεσμα είναι και η Ζωή). Οι συγκρούσεις, όπως είπαμε, επιτυγχάνονται με τρόπο τυχαίο κάτι που καταρρίπτει το μέχρι τότε αιτιοκρατικό πλαίσιο σκέψης των περισσοτέρων φιλοσόφων. Όλη αυτή η Φυσική του Επίκουρου, έχει καθοριστικό ρόλο και στο Περί Ψυχής ζήτημα.\nΘεωρητική-φιλοσοφική προσέγγιση της ανθρώπινης Ψυχής: Ο Επίκουρος, δίδει τον ορισμό της ανθρώπινης Ψυχής: Προς την κοσμολογική θεωρία συμφωνεί και η ανθρωπολογία και ψυχολογία του Επίκουρου: η Ψυχή είναι σωματική, κράμα από τέσσαρες ποιότητες. Από άτομα με πυρώδη, με αερώδη, με πνευματώδη και με αγνώστου υφής ποιότητα. Τα άτομα της τελευταίας, ανώτατης ποιότητας, έχουν ελευθερία, αποτελούν το «προς ημας αδέσποτον» και έτσι γίνονται η πηγή της ανθρώπινης ελευθερίας και ευθύνης. Όπως φαίνεται λοιπόν από τον ορισμό, η Ψυχή συνίσταται από τα ά-τομα, τα οποία κατέχουν διάφορες ιδιότητες. Λογικά, η Ψυχή ως δύναμη ζωής πριν δώσει Ζωή στο ανθρώπινο σώμα, βρίσκεται σε μορφή ατόμων. Ο φιλόσοφος, πέρα από τον συγκεκριμένο λόγο του, δεν λέει κάτι άλλο για την Ψυχή, στο θεωρητικό-φιλοσοφικό πλαίσιο. Εντούτοις, στην εμπειρική του προσέγγιση παρουσιάζει μεγαλύτερη ανάλυση.\nΕμπειρική προσέγγιση της ανθρώπινης Ψυχής: Στην εμπειρική προσέγγιση ο φιλόσοφος, κατατάσσει τις επιδράσεις και τα αποτελέσματα, τις ικανότητες, που δίνει η Ψυχή στο ανθρώπινο σώμα και στην διαμόρφωση της συμπεριφοράς ή και του χαρακτήρα του ανθρώπου. Ο άνθρωπος διαθέτει την ενάργεια: Η ενάργεια είναι το συναίσθημα που μας βεβαιώνει ότι εκείνα που γίνονται μέσα στην Ψυχή μας απεικονίζουν και αναπαριστούν όσα συμβαίνουν στον εξωτερικό κόσμο. Ο άνθρωπος διαθέτει τέσσερις βαθμίδες στο πλαίσιο της ενάργειας, βαθμίδες που εξασφαλίζει μέσω της Ψυχής του: Το πάθος από άποψη πρακτική, δηλ. το συναίσθημα, είναι το πρώτο κριτήριο και η πρώτη βαθμίδα της εναργείας, δηλ. της αλήθειας: Το συναίσθημα (της ηδονής, δηλ. της ευαρέσκειας, ή του άλγους, δηλ. της δυσαρέσκειας) μας ειδοποιεί για την πρακτική μας ενέργεια, για το τι πρέπει να επιζητούμε ή να αποφεύγουμε. Το δεύτερο και κύριο κριτήριο είναι η αίσθηση, αλάθητη εξεικόνιση, καθρέπτης των αντικειμένων όπως αυτά είναι. Η αίσθηση ούτε πλανάται ούτε ψεύδεται. Επίσης: Τρίτη βαθμίδα εναργείας, το τρίτο κριτήριο αληθείας, συνιστά η πρόληψις, δηλ. η κατάληψη ή ορθή αντίληψη και μνήμη των εξωτερικών ερεθισμών από την πρόληψη γεννιέται η υπόληψη και η δόξα, δηλ. η υποκειμενική αντίληψη. Η οποία είναι αληθής: (α) αν επιβεβαιώνεται από την αίσθηση και (β) αν αποτελεί υπόθεση αναφερόμενη στα «άδηλα» και αόρατα όντα, χωρίς να υπάρχουν στοιχεία που να την κλονίζουν. Τέλος, το τέταρτο κριτήριο, την τέταρτη βαθμίδα αληθείας προσέθεσαν οι μαθητές του Επίκουρου. Πρόκειται για τη Φανταστική επιβολή της διάνοιας. Ο ποιητής Λουκρήτιος ερμηνεύει βαθύτερα την «επιβολή» αυτή: η ανθρώπινη Ψυχή είναι ικανή να δρασκελίζει τα σύνορα του κόσμου αυτού και με το βλέμμα της να κατανοεί τι συμβαίνει και εκεί. Όπως βλέπουμε, η επίδραση της Ψυχής στον άνθρωπο, δίνει σε αυτόν αρκετές ιδιότητες και ικανότητες αντίληψης των πραγμάτων.\nΗ έννοια της Ψυχής, στο εμπειρικό πλαίσιο, παρουσιάζεται και σε συνάφεια με την έννοια της Ηθικής. Η Ηθική αφορμάται από την ηδονή που είναι η «αρχή και το τέλος του μακαρίως ζην πάσα ουν ηδονή αγαθόν. Όμως τίποτε δεν είναι πιο εσφαλμένον από την ταύτιση αυτής της ηδονής με την αισθησιακή απόλαυση. Το επικούρειο ιδεώδες είναι η αταραξία και η πνευματική χαρά. Οι υλικές ηδονές δίνουν ευχαρίστηση αλλά είναι συνδεδεμένες με πόνο. «Μείζονες» είναι «αι ηδοναί της Ψυχής»…Και: Ο Ιατρός της Ψυχής Επίκουρος δίνει στους φίλους του συνταγή με τέσσερα φάρμακα, ώστε με αυτά να προφυλάξουν την ψυχική τους γαληνή από τέσσερεις εχθρούς της: από τις ορμές, τις αλγηδόνες, τους θεούς και το θάνατο. Έτσι θα επιτύχουν την ακύμαντη αταραξία και θα έχουν μακάρια, ευδαίμονα Ζωή.\nΌπως λοιπόν μας δείχνει ο φιλόσοφος, η Ψυχή δεν είναι κάτι το στατικό. Εξελίσσεται και καλλιεργείται δίνοντας όλο και περισσότερο ανεπτυγμένες ικανότητες. Το σημαντικό, για αυτόν, είναι η διατήρηση της ψυχικής ισορροπίας και υγείας. Της αταραξίας, όπως την ονομάζει. Είναι γνωστό άλλωστε, πως ο Επίκουρος ανέφερε στην Θεωρία του ηδονισμού, την περίφημο μετριοπαθή άποψη, σε αντίθεση με τον ακραίο ηδονιστή Αρίστιππο τον Κυρηναίο (435-355 π.Χ.):…, «δεν πρέπει να επιδιώκουμε κάθε ηδονή, αλλά ενίοτε οφείλουμε να παρακάμπτουμε πολλές ηδονές, όταν τα δυσάρεστα αποτελέσματα που προκύπτουν από αυτές είναι περισσότερα. Το σημαντικό για τον Επίκουρο, είναι η ευτυχία, η ευδαιμονία της Ψυχής. Η ψυχική ευδαιμονία και αταραξία, επέρχεται μέσω του συνετού χειρισμού των πραγμάτων. Μέσω της μετρημένης φύσης. Πολλοί μαθητές του συνέχισαν την θεωρία του και την προέκτειναν. Σημαντικοί, ανάμεσα σε άλλους, ήσαν ο Μητρόδωρος και ο Πολύαινος, από την Λάμψακο. Ο Έρμαρχος από την Μυτιλήνη, και άλλοι.\nβ) Οι Στωικοί φιλόσοφοι (316 π.Χ – 180 μ.Χ.).\nΗ Στωική φιλοσοφία, έχει ένα τεράστιο χρονικό εύρος. Αριθμεί περίπου έξι αιώνες δράσης. Ο λόγος της Περί Ψυχής, αν και έντονος, δεν είναι τόσο εκτεταμένος ή ειδικός, όσο αυτός φιλοσόφων προηγούμενων ετών. Εδώ σκόπιμο είναι, να αναφερθεί περιληπτικά και εν συντομία η γενική θεώρηση των Στωικών, η οποία μας απαντά στο ερώτημα της φιλοσοφικής ψυχολογίας, όπως ανωτέρω τέθηκε.\nΤα βασικά χαρακτηριστικά του στωικού κόσμου είναι η ύλη και ο λόγος τα οποία υπάρχουν παντού. Με τον όρο ύλη δεν ονομάζουν μια σειρά ατομικών μονάδων, αλλά μια συνεχόμενη άμορφη μάζα, η οποία διαπερνάτε από μια λογική δύναμη που της προσδίνει τα χαρακτηριστικά της. Το στοιχείο του λόγου ονομάζεται «ψυχή του σύμπαντος» ή «λογικά σπέρματα» ή «καθολικός λόγος» με την σημασία του θεού. Εννοείται δηλαδή ο θεός ως κοσμική δύναμη που οργανώνει και κυβερνά όλο το σύμπαν όχι από έξω, αλλά συμμετέχοντας στο εσωτερικό του. Η φιλοσοφική ψυχολογία των Στωικών είναι προφανής: Πνοή, πηγή Ζωής και ύπαρξης των πάντων, είναι ο θεός. Ένας θεός ο οποίος δίνει στην άμορφη μάζα, ζωή και λογική δύναμη. Θεός είναι ο λόγος. Η δύναμη που δίδει, την ικανότητα του «είναι» των πραγμάτων. Έτσι, Ψυχή στο πλαίσιο της πνοής Ζωής, της φιλοσοφικής ψυχολογίας δηλαδή είναι ο θεός. Ο λόγος.\nΕκτός των ανωτέρων, οι Στωικοί φιλόσοφοι, εισάγουν και μια πληθώρα άλλων εννοιών. Από τις πιο σημαντικές, που μπορεί να θεωρηθεί πως έχει σχέση με την Περί Ψυχής ερευνά, είναι η έννοια της αναγκαιοκρατίας ή αιτιοκρατίας ή κατά το λατινικό ντετερμινισμού. Τούτο σημαίνει πως κάθε τι που συμβαίνει στον κόσμο γίνεται από κάποια αιτία, η οποία αποτελεί το σχέδιο του κοσμικού λογικού στοιχείου… Έτσι, όπως φαίνεται, η μοίρα του ανθρώπου και κάθε ζωντανού γενικότερα οργανισμού, είναι προ-καθορισμένη. Είναι η λεγόμενη έννοια της ειμαρμένης:…Η θεωρία των Στωικών οδηγεί σε πλήρη αποδοχή της ειμαρμένης και σε κοσμική αισιοδοξία. Η ειμαρμένη πηγάζει από την θέση πως ο,τιδήποτε συμβαίνει πρέπει να συμβή (η έννοια της αιτιοκρατίας που προαναφέρθηκε) και δεν είναι δυνατόν να κάνουμε τίποτε για να το αλλάξουμε, διότι η κινητήρια αιτία βρίσκεται πέρα από τις δυνατότητες της δικής μας επιρροής. Ο Στωικισμός μελετά, όχι τόσο συστηματικά βέβαια σε σχέση με φιλοσόφους προηγουμένων ετών, την έννοια της Ψυχής ειδικά στον άνθρωπο και στους ζώντες οργανισμούς.\nΓενικά, οι Στωικοί φιλόσοφοι θεωρούν την ψυχή ως μέρος του θειου λόγου, ως δύναμη ζωτική. Επρέσβευαν όμως ότι ο άνθρωπος αμέσως μετά τη γέννησίν του είναι «γραμμάτειον κενόν» και «χάρτης ευεργός προς απογραφήν». Εκτός αυτού, παρουσιάζεται και μια, θα μπορούσαμε να πούμε, εμπειρική προσέγγιση της Ψυχής, όχι βέβαια με την απόλυτη έννοια των όρων. Κατ’ αυτήν όπως και στον Επίκουρο, έτσι και στον Στωικισμό, σημαντικό ρόλο διαδραματίζει η καλλιέργεια και εξέλιξη της Ψυχής: Οι Στωικοί νομίζουν την φιλοσοφία ως μέσο διαμόρφωσης της Ζωής, ως μιαν πρακτική υπόθεση, ως μιαν τέχνη του βίου. Εκεί όμως που κυρίως επικεντρώνονται, είναι στις πιθανές διαταραχές της εξέλιξης και της αταραξίας (κατά το Επικουρικό) της Ψυχής, του ανθρώπου.\nΘέλοντας οι Στωικοί να μας προτρέψουν να μη δείχνουμε κανένα ενδιαφέρον γι’ αυτές τις καταστάσεις (ζωή και θάνατος, αρρώστια και η υγεία, φτώχια και η ευπορία, η ταπεινότητα και η αλαζονεία κ.α.), τις χαρακτηρίζουν με τον όρο, τα αδιάφορα. Να μη διακινδυνεύουμε, αγωνιώντας γι’ αυτές, την ηθική μας ακεραιότητα. Με την στάση αυτή, η Ψυχή δεν χάνει καμία ικανότητα της (εδώ για παράδειγμα η ηθική συμπεριφορά) ούτε κατακλύζεται από φόβο και διάφορα δυσάρεστα συναισθήματα, με αποτέλεσμα την μη-εξέλιξη, την μη-αταραξία, την μη-ηρεμία της. Η συμπεριφορά και στάση αυτή, παρουσιάζεται καλύτερα με την ανάλυση των αρνητικών ιδιοτήτων και χαρακτηριστικών της Ψυχής, όπως τα παρουσιάζουν οι Στωικοί φιλόσοφοι. Με την ανάλυση δηλαδή, των παθών. …Το πάθος, γενικά, λένε οι Στωικοί, είναι μια άλογη και αφύσικη κίνηση της ψυχής, μια ορμή πλεονάζουσα, που μας παρασύρει σε επικίνδυνες για την ηθική ισορροπία μας και ευτυχία μας αντιδράσεις. Η αναγκαία προϋπόθεση λοιπόν, για να κατακτήσουμε την αρετή και να γίνουμε ευτυχισμένοι, είναι να βγάλουμε από την ψυχή μας κάθε ίχνος πάθους, να φτάσουμε στην κατάσταση της απάθειας. Πρόκειται για μια άποψη που, σε κάποιες περιπτώσεις, προσλαμβάνει το χαρακτήρα της αναλγησίας…\nΟ Στωικισμός ως φιλοσοφική θεωρία, λαμβάνει ως βάσεις στο Περί Ψυχής ερώτημα, όλα όσα τέθηκαν ανωτέρω. Από Εκεί και έπειτα, ο κάθε Στωικός φιλόσοφος προεκτείνει το Περί Ψυχής ζήτημα θέτοντας την δική του θεώρηση, όπως αμέσως θα δούμε. Εντούτοις, οι φιλόσοφοι του Στωικισμού που ασχολούνται ειδικά με αυτό το ζήτημα, είναι αρκετά περιορισμένοι.\nβ1. Αρχαία Στοά και απόψεις Περί Ψυχής:\nΗ Αρχαία Στοά έγκειται στο χρονικό πλαίσιο, 316-150 π.Χ. περίπου και είναι η πρώτη έκφραση της Στωικής φιλοσοφίας. Η έναρξη της, δηλαδή. Βασικοί της εκπρόσωποι είναι, ο Ζήνων ο Κιτιεύς (335-263 π.Χ.), ο Κλεάνθης από την Άσσο της Τρωάδος (304-233 π.Χ. περίπου), ο Χρύσιππος από τους Σόλους της Κιλικίας (281-208) και ο Ζήνων ο Ταρσεύς (Περί τον 2ο αιώνα π.Χ.). Από αυτούς, ο Ζήνων ο Κιτιεύς είναι από τους πιο σημαντικούς καθώς η πλειοψηφία των απόψεων που κατατέθηκαν ανωτέρω, Περί Ψυχής, ήταν δικές του. Επίσης ο Χρύσιππος είναι αυτός, που έχει πολύ μεγάλο συγγραφικό έργο τόσο με τον Περί Ψυχής προβληματισμό όσο και με την γενικότερη θεωρία των Στωικών. Σημαντικός, κρίνει ο συγγραφέας, σχετικά με το Ψυχό-λογικό ζήτημα είναι και ο Ζήνων ο Ταρσεύς, ο οποίος φέρει την αντίθεση του σχετικά με την ταύτιση θεού και κόσμου και την σχέση θεού και ανθρώπινης Ψυχής.\nβ2. Μέση Στοά και απόψεις Περί Ψυχής:\nΗ Μέση Στοά έγκειται χρονικά από το 160-51 π.Χ. περίπου. Εκπρόσωποι της είναι ο Παναίτιος ο Ρόδιος (180-109 π.Χ.) και ο Ποσειδώνιος από την Απάμεια της Συρίας (135-51 π.Χ.). Ο Παναίτιος, αναφέρεται στο Περί Ψυχής ζήτημα, στοχαζόμενος γύρω από την έννοια της αθανασίας της Ψυχής, ενώ ταυτόχρονα απορρίπτει κάποιες θέσεις της Αρχαίας Στοάς: Ό Παναίτιος δεν δέχεται το δόγμα της αθανασίας της Ψυχής και μαζί απορρίπτει και τη πίστη στη μουσική και την αστρολογία, την πολυθεΐα και την ύπαρξη θεού ως πνευματικού όντος. Επίσης: «δεχόμενος ως ιδεώδες του βίου όχι την «απάθεια» αλλά την «επιθυμία»…». Όπως βλέπουμε, η ψυχή αλλά και η γενικότερη θεώρηση του κόσμου, σταδιακά δέχεται μια «υλιστική» και κάπως επιστημονική μεταβολή περνώντας από Στοά σε Στοά. Από χρονική σε άλλη χρονική περίοδο δηλαδή. Ο Ποσειδώνιος, όσον αφορά το Περί Ψυχής ζήτημα, «δέχεται την τριμερή διαίρεση της Ψυχής που είναι αθάνατη και θεία. Γι’ αυτό οφείλουμε να αγωνιζόμαστε για την πειθάρχηση του αλόγου μέρους της Ψυχής στον νουν. Έτσι φθάνουμε στην αρετή.\nγ2. Νέα Στοά και απόψεις Περί Ψυχής:\nΗ Νέα Στοά έγκειται χρονικά από το 16 μ.Χ.-529 μ.Χ. όπου ο Ιουστινιανός διατάσσει το τέλος της λειτουργίας της Πλατωνικής Ακαδημίας, περίπου. Είναι γενικά η εποχή τέλους της Αρχαίας Ελληνικής φιλοσοφίας. Οι Νέα Στοά αποτελείται από φιλοσόφους που έχουν καταγράφει στην Ιστορία της φιλοσοφίας, ως κατά πολύ σημαντικοί στην συμβολή τους. Έτσι βασικοί εκπρόσωποι είναι ο Σενέκας (4 π.Χ.-65 μ.Χ.), ο Ρούφος, ο Επίκτητος (50-183 μ.Χ.), ο Ιεροκλής, ο Μάρκος Αυρήλιος Αντωνίνος (121-180 μ.Χ.) και τέλος ο Κέβης. Από αυτούς, σημαντικοί, ανάμεσα στους άλλους, είναι ο Σενέκας με την βαθιά γνώση της Λογικής, ο Επίκτητος με την ανάδειξη του ανθρώπινου μεγαλείου μέσω της σωστής χρήσης των ψυχικών ικανοτήτων καθώς και ο Μάρκος Αυρήλιος Αντωνίνος, με την προτροπή του για συνεχή καλλιέργεια της Ψυχής.\nΜε το σύνολο των διακρίσεων αυτών, ολοκληρώνεται η Στωική φιλοσοφία και διδασκαλία Περί Ψυχής. Μετά την Στωική θεωρία ή καλύτερα κατά παράλληλα χρονικά τμήματα, ακολουθεί ο Σκεπτικισμός ως φιλοσοφικό ρεύμα με περίοδο δράσης έως και τον 2ο μ.Χ. αιώνα. Άξια λόγου τέλος θεωρείται η, μετά των Στωικών, φιλοσοφική συμβολή του Πλωτίνου.\nΗ ταινία του Μάριου Πιπερίδη: «Φυγαδεύοντας τον Χέντριξ» απέσπασε το Μεγάλο Βραβείο στο Φεστιβάλ Tribeca της Νέας Υόρκης\nTo Μεγάλο Βραβείο στην κατηγορία Διεθνές Διαγωνιστικό Τμήμα Μυθοπλασίας κέρδισε η πρώτη ταινία μεγάλου μήκους του Μάριου Πιπερίδη στο Φεστιβάλ της Τραϊμπέκα.\n«Για την μοναδική, κωμική διερεύνηση μια πολύπλοκης και παράλογης πολιτικής κατάστασης δοσμένη με ένα τρόπο καθαρό, προσωπικό, συναρπαστικό, το βραβείο Διεθνούς Ταινίας Μυθοπλασίας απονέμεται στο «Φυγαδεύοντας τον Χέντριξ»». Με αυτή τη δήλωση η κριτική επιτροπή (με μέλη τους Florence Almozini, Martha Coolidge, Andre Holland, Haifaa Al Mansour, και Ray Liotta) απένειμε το βραβείο στην πρώτη μεγάλου μήκους ταινίας του Μάριου Πιπερίδη στο Φεστιβάλ της Τραϊμπέκα, δημιουργώντας τις προϋποθέσεις για μια επιτυχημένη διεθνή πορεία.\nΟ Μάριος Πιπερίδης παραλαμβάνει το βραβείο του\nΟ Μάριος Πιπερίδης και η παραγωγός της ταινίας\nJanine Teerling στο Φεστιβάλ της Tribeca.\nΗ ταινία με αφορμή την παραβίαση του κανονισμού της πράσινης γραμμής από ένα σκύλο, ανατρέπει με χιούμορ βαθιά ριζωμένες υποψίες και προκαταλήψεις. Βασικός ήρωας της ταινίας είναι ο 43χρονος Γιάννης, ένας ξοφλημένος μουσικός του οποίου η ζωή δεν κυλά όπως ακριβώς την είχε φανταστεί. Η κοπέλα του τον έχει εγκαταλείψει ενώ οι «δανειστές» του του έχουν γίνει στενός κορσές. Σχεδιάζει να φύγει το συντομότερο μαζί με τον αγαπημένο του σκύλο, Jimi. Αλλά ο σκύλος το σκάει προς την τουρκοκρατούμενη πλευρά του νησιού και ο Γιάννης έχει να αντιμετωπίσει μια ευρωπαϊκή νομοθεσία που απαγορεύει τη διέλευση ζώων από τα κατεχόμενα στις ελεύθερες περιοχές. Εγκλωβισμένος στην τουρκοκρατούμενη πλευρά αναγκάζεται να ζητήσει την βοήθεια της πρώην φιλενάδας του καθώς επίσης και του Χασάν, ενός Τούρκου έποικου, για να φυγαδεύσουν τον Jimi πίσω στις ελεύθερες περιοχές.\nΗ ταινία είναι μια παραγωγή των: Κώστα Λαμπρόπουλου, Γιώργου Κυριάκου, Θανάση Καραθάνου (Γερμανία), Martin Hampel (Γερμανία), και του Μάριου Πιπερίδη (Κύπρος) με την υποστήριξη των: Ε.Κ.Κ., ΕΡΤ, Eurimages, Creative Europe, S.E.E. Cinema Network, Yπουργείο Παιδείας Κύπρου, MDM Γερμανίας, ZDF/Arte\nΠρωταγωνιστούν : Adam Bousdoukos, Βίκη Παπαδοπούλου, Fatih Al, Özgür Karadeniz\nΌλοι έχουμε συγκινηθεί με την υπέροχη μουσική της που έχει ντύσει αγαπημένες μας ταινίες. Άλλοι πάλι, έχουμε σιγοψιθυρίσει δεκάδες φορές τα μοναδικά της τραγούδια.\nΤο νέο της εγχείρημα είναι το “Ταξίδι από ανατολή σε δύση”, μια συναυλία στις 5 Μαΐου 2018 στην αίθουσα Χρήστου Λαμπράκη του Μεγάρου Μουσικής, με την συνοδεία της Παιδικής-Νεανικής Συμφωνικής Ορχήστρας «ΝΠ», που λειτουργεί υπό την αιγίδα της Ιεράς Αρχιεπισκοπής Αθηνών και υπό τη διεύθυνση της μαέστρου Νίνας Πατρικίδου, με μουσικά θέματα και τραγούδια μέσα από τις δικές της μουσικές, μικρές ιστορίες.\nΟι μουσικές από την «Πολίτικη Κουζίνα», το “Νοτιά”, το “Αστέρι κι η ευχή” και το επικό “1968” του Τάσου Μπουλμέτη, με την συγκινητική ιστορία της κατάκτησης από την ΑΕΚ του πανευρωπαϊκού κυπέλλου, το “Πόντος: Μνήμες στην ομίχλη του παρελθόντος “, το οποίο παρουσιάστηκε φέτος στο φεστιβάλ Θεσσαλονίκης, αλλά και από τα “Ulak” και “ Babam ve Oglum” που της έδωσε το βραβείο της καλύτερης πρωτοεμφανιζόμενης συνθέτριας κινηματογράφου το 2006 από την Παγκόσμια Ακαδημία Soundtrack στην Γάνδη, θα αφεθούν στην μπαγκέτα της Νίνας Πατρικίδου και των ταλαντούχων νέων μουσικών παιδιών της Συμφωνικής Ορχήστρας. Μαζί τους οι δεξιοτέχνες μουσικοί, Ανδρέας Συμβουλόπουλος στο πιάνο, κανονάκι ο Πάνος Δημητρακόπουλος, ακορντεόν ο Θάνος Σταυρίδης, κρουστά ο Γιάννης Παπαγιαννούλης και guest στην ποντιακή λύρα ο Ηλίας Υφαντίδης.\nΠαιδική Νεανική Ορχήστρα\nΤο σύνολο “Καλλιτεχνήματα”\nΟ τραγουδιστής και ηθοποιός Γιώργος Γιαννίμπας, που τον γνωρίσαμε τελευταία μέσα από διάσημα musicals, όπως Jesus Christ Superstar, Οικογένεια Άνταμς, Το τραγούδι του νεκρού αδελφού του Μίκη Θεοδωράκη, Annie The Musical, μαζί με τους Jazzin Barks, σε ένα Live με Jazz, Swing, Blues και Rock & Roll μελωδίες.\nJazz Standars, Swing, Blues, Rock & Roll και πολλά διασκευασμένα σε Jazz ρυθμούς, pop τραγούδια, θα ντύσουν τη βραδιά. Ένα χαρούμενο και ανεβαστικό πρόγραμμα, από μια παρέα εξαιρετικών και έμπειρων μουσικών, με θετική ενέργεια.\nΈνα απ’ τα χαρακτηριστικά γνωρίσματα της μπάντας, είναι η συχνή συνεργασία με guest μουσικούς, όπως δημοφιλείς τραγουδιστές και καλλιτέχνες.\nΒρισκόμουν στο εξωτερικό, πριν από λίγες μέρες, όταν με χτύπησε το απροσδόκητο νέο, ο θάνατος από ανακοπή του φίλου Γιάννη, στις 20 Απριλίου. Προχθές, 25 Απριλίου, τον αποχαιρετίσαμε για τελευταία φορά. Λίγες βδομάδες πριν είχαμε ξεκινήσει τις προετοιμασίες για ένα rock memoir βιβλίο. Όλα φαντάζουν να έγιναν τόσο γρήγορα, όσο πήρε για να γραφτούν αυτές οι γραμμές.\nΤέλη ’60s αρχές ΄70s έφτιαξε τις μπάντες Mini Boys και Gravel. Στα 70s έφυγε στην Αμερική, όπου δούλεψε σε κάποιες από τις μεγαλύτερες δισκογραφικές. Όταν επέστρεψε στην Ελλάδα, (τέλη 70s – αρχές 80s), είναι που έφερε στην Ελλάδα πολλά ξένα συγκροτήματα και καλλιτέχνες – σταρς της εποχής, όπως οι Frankie goes to Hollywood οι Duran Duran, ταυτόχρονα μανατζάριζε καλλιτέχνες και μπάντες, όπως ας πούμε: τις Μουσικές Ταξιαρχίες και τον Τζίμη Πανούση. Αλλά τότε, την χρυσή εποχή του Heavy Metal παγκοσμίως, ο Γιάννης, στην κατάλληλη θέση, έκανε πολλά για τη σκληρή μουσική στα ’80s, σε ένα τοπίο που ακόμη δε θα το έλεγες και φιλικό. Έφερε (ή συνέβαλε στον ερχομό τους) στην Ελλάδα πολλών μεγάλων Rock ονομάτων, όπως οι Scorpions και οι Iron Maiden και αλλά πολλά, ενώ παράλληλα ως παραγωγός υπέγραψε και προώθησε και ελληνικές μπάντες. Είχε, μάλιστα, και την εκπομπή «Στο Ρυθμό της νεολαίας», στην κρατική τηλεόραση. Ο Γιάννης, ήταν ο ιδρυτής και εκδότης του «Μεταλλικού Ροκ», είχε και την αμιγώς ροκ εκπομπή (εκείνη την εποχή) στον 9,84, με αποκλειστικότητες, τότε, τις «Μέρες Ραδιοφώνου». Εκεί είναι και που πρωτοσυνεργαστήκαμε αν και γνωριζόμασταν ήδη. Στο πρώτο μισό της δεκαετίας του ’90 συνεργαζόμασταν πια τακτικά. Σ’ ένα θρυλικό τότε αφιέρωμα μου για τα ελληνικά συγκροτήματα στον παλιό «Ταχυδρόμο» είχα συνέντευξή του, κάποτε ίσως και για την εκπομπή «Τελευταίο θρανίο», που έκανα στο Mega με την «Άνωση». Ως μουσικός, ο ίδιος, είχε χρόνια να φτιάξει κάτι. Συζητήσαμε τότε, το ’93-’94, το ενδεχόμενο να παίξουμε και να το δημιουργούσαμε μαζί, ίσως και ως «Joker», που δυστυχώς δεν έγινε ποτέ. Χαθήκαμε για μια περίοδο. Κάπου γύρω στο 2010 ήρθε σε ένα από τα live μου και ξαναρχίσαμε να έχουμε επαφή.\nΟ κόσμος είναι αχάριστος. Ο Γιάννης ήταν απαιτητικός και για πολλούς ιδιόρρυθμος. Δεν χρειάζεται να πω περισσότερα. Μοναχικός λύκος πια, είχε πάρει τις αποστάσεις του από την φθορά των «monkey business και, δούλευε περιστασιακά πια και μόνο με φίλους. Ήδη βρισκόταν σε μια περίοδο ταξινόμησης του αρχείου του και σύντομα στήθηκε και ένα πρώτο εξώφυλλο, με τη φωτογραφία του Γιάννη αγκαλιά με τον Lemmy.\nΜου τηλεφώνησε λίγες μέρες πριν φύγω για το εξωτερικό για να μου πει ότι είχε, μάλλον, ψιλοτελειώσει με κάτι γραφειοκρατικούς μπελάδες που τον είχαν ταλαιπωρήσει πολύ τελευταία και για να κανονίσουμε σύντομα συνάντηση.\nΈτσι, αυτό εδώ δεν είναι κάποιο άρθρο. Ένα αντίο στον φίλο Γιάννη είναι. Αντίο rocker.


Ιερό Ησυχαστήριο Αγίου Γεωργίου Αύρας Καλαμπάκας: «Πώς περάσατε τα Χριστούγεννα;»\nΓΕΩΡΓΙΟΣ 28 Δεκεμβρίου 2020 - 2:44 μ.μ.\nΤώρα έχει φύγει τελείως ο ελληνοορθοδοξος πολιτισμός. Τα βιβλία θρησκευτικών του Δημοτικού διδάσκουν την πανθρησκεια, αναμεμιγμενη με ορθοδοξία. Οι δασκαλοι δεν ξέρουν τι διδάσκουν. Το υπουργείο δεν συμμορφωνεται με αποφάσεις των ανωτάτων δικαστηρίων για βιβλία θρησκευτικών που να αναφέρονται σε αμιγώς ορθόδοξους μαθητές. Σε όλα τα τα ανωτέρω, ας προστεθεί η ύπαρξη αθεων θεολογων στη δευτεροβαθμια εκπαίδευση.


Συνάντηση Μελών στη Θεσσαλονίκη (16/03/2014)\nΤην Κυριακή 16 Μαρτίου 2014 στις 16:00, θα πραγματοποιηθεί η τακτική συνάντηση των μελών στο City Hotel (Κομνηνών 11).\nΤο θέμα της ομιλίας θα είναι "Τα μυστήρια των αιθέριων ελαίων".\nΟμιλητής ο κος Νικόλαος Χρηστίδης (Ψυχίατρος-Ψυχαναλυτής-Αρωματοθεραπευτής), ο οποίος θα μας μυήσει στην μαγεία της φύσης και της αρωματοθεραπείας.\nΣυνάντηση μελών - Αθήνα (23/02/2014)\nΗ τακτική μηνιαία συνάντηση των μελών της Ελληνικής Mensa στην Αθήνα θα πραγματοποιηθεί την Κυριακή 23 Φεβρουαρίου 2014, στις 19:30 μ.μ. στα γραφεία της Ελληνικής Mensa, οδός Πετμεζά 14, Αθήνα, στάση Μετρό Συγγρού-Φιξ.\n"Sticks and stones can break my bones, but words can never harm me" Ή μήπως "η γλώσσα κόκαλα δεν έχει και κόκαλα τσακίζει";\nΕκδήλωση για την ελευθερία του λόγου. Προσκεκλημένος της Ελληνικής Mensa είναι ο δημοσιογράφος Πάσχος Μανδραβέλης ο οποίος και θα πάρει θέση υπέρ της ελευθερίας του λόγου χωρίς αστερίσκους, παρενθέσεις και υποσημειώσεις. Τον Π. Μανδραβέλη θα προλογίσει και θα προβοκάρει με ερωτήσεις υπέρ των περιορισμών της ελευθερίας του λόγου το μέλος μας Ανδρέας Αθανασάκης.Θα ακολουθήσει διαλογική συζήτηση. Σας περιμένουμε όλες και όλους!\nΔιεξαγωγή τεστ I.Q. εισαγωγής - ΑΘΗΝΑ (22-23/02/2014)\nΗ διεξαγωγή στην Αθήνα των επόμενων ομαδικών τεστ IQ για την εισαγωγή στη MENSA, θα γίνει το Σάββατο 22 Φεβρουαρίου 2014 στις 17:30 μ.μ. και την Κυριακή 23 Φεβρουαρίου στις 12:00 το μεσημέρι.\nΣυνάντηση μελών Αν. Μακεδονίας & Θράκης (Ξάνθη 9/2/2014)\nΣυνάντηση των μελών που διαμένουν στην Αν. Μακεδονία και στη Θράκη θα πραγματοποιηθεί την Κυριακή 9 Φεβρουαρίου 2014.\nΗ συνάντηση θα γίνει στο "ΜΠΛΕ" , Ιωακείμ Σγούρου 1, Παλιά Πόλη Ξάνθης, στις 12 το μεσημέρι.\nΣυνάντηση Μελών στη Θεσσαλονίκη - Κοπή πίτας (26/01/2014)\nΤην Κυριακή 26 Ιανουαρίου 2014 στις 18:00, θα πραγματοποιηθεί η τακτική μηνιαία συνάντηση των μελών από τη βόρεια Ελλάδα, στη Θεσσαλονίκη στο City Hotel (Κομνηνών 11). Το θέμα της ομιλίας θα είναι «Η χρήση της διαδραστικότητας και του διαδικτύου στην εκπαίδευση». Το μέλος μας Κώστας Μιχαλόπουλος (BA στα Linguistics και MSc στο International Management) θα παρουσιάσει έναν διαδραστικό πίνακα και άλλα εργαλεία διάδρασης και ο Δημήτρης Αϊβάζογλου (Διευθυντής Κέντρων Ξένων Γλωσσών και ιδρυτής του ClubEFL), θα μιλήσει για την χρήση του WEB2 μέσω της πλατφόρμας ClubEFL.\nΜετά το πέρας της ομιλίας στον χώρο του ξενοδοχείου θα γίνει και η κοπή της βασιλόπιτας για το 2014. Ο τυχερός-ή θα κερδίσει δωρεάν ετήσια συνδρομή.\nΠρογράμματα Υποστήριξης Χαρισματικότητας 2014\nΗ Ελληνική Mensa, ως μη κερδοσκοπικός οργανισμός που έχει στόχο την αναγνώριση και ανάπτυξη της ανθρώπινης ευφυίας, διοργανώνει και φέτος 3 προγράμματα που καλύπτουν τις ανάγκες των χαρισματικών παιδιών.\nΑ. Επιμορφωτικά σεμινάρια για εκπαιδευτικούς: «Τα Χαρισματικά παιδιά σε μια τάξη πολλαπλών ταχυτήτων»\nΒ. Master classes στα πλαίσια του Mensa Junior Academy για παιδιά δημοτικού (8-12 ετών)\nΓ. Συμβουλευτική γονέων για την υποστήριξη και διαπαιδαγώγηση των χαρισματικών παιδιών\n"2013 - ΕΤΟΣ ΚΑΒΑΦΗ" Εορταστική εκδήλωση (14/12/2013)\nΚοπή πίτας της Ελληνικής Mensa\nΓΕΝΙΚΗ ΣΥΝΕΛΕΥΣΗ (19/01/2014)


Κορωνοϊός - Κάτω Αχαΐα: Γλέντι με αρνιά και χωρίς μάσκες (vid)\nΟ Σύλλογος των Ρομά της περιοχής γιόρταζε τον προστάτη του, τον Αγιο Ταξιάρχη\nΓλέντι διοργανώθηκε χθες το βράδυ στην Κάτω Αχαΐα, αφού ο Σύλλογος των Ρομά της περιοχής γιόρταζε τον προστάτη του, τον Αγιο Ταξιάρχη.\nΗ εκδήλωση πραγματοποιήθηκε στη συνοικία και σε αυτή έδωσαν το «παρών» δεκάδες άνθρωποι. Ωστόσο, κανείς δεν φορούσε μάσκα, ενώ στη συνέχεια παρατέθηκε γλέντι με ψητά αρνιά. Όπως αναφέρει η ιστοσελίδα flamis.gr, η αστυνομία δεν παρενέβη, παρόλο που δέχθηκε καταγγελίες.\nΕτικέτες: αποστάσεις, γλέντι, κορωνοϊός, μάσκες, πάρτι


Πάγκαλος: Έχουμε εμφύλιο - Θα ψηφίσω για τρίτη φορά Νέα Δημοκρατία | Reader.gr\nΠάγκαλος: Έχουμε εμφύλιο - Θα ψηφίσω για τρίτη φορά Νέα Δημοκρατία\nΤετ, 28/11/2018 - 09:56\nΓια τη συνάντηση Τσίπρα-Ερντογάν και την έλλειψη προετοιμασίας και πολιτικής συναίνεσης στα διεθνή και εθνικά θέματα, το μπούλινγκ που δέχεται αυτός και η οικογένειά του από τους «τραμπούκους της Αριστεράς» και δεν μπορούν να κυκλοφορήσουν, πως ζει με λιγότερα από 360 ευρώ το μήνα, αλλά και πως πρόκειται για τρίτη φορά να ψηφίσει Νέα Δημοκρατία αφού έχουμε εμφύλιο, μίλησε ο πρώην υπουργός του ΠΑΣΟΚ, Θεόδωρος Πάγκαλος.\nΣυγκεκριμένα, όπως τόνισε ο κ. Πάγκαλος στον τηλεοπτικό σταθμό ΣΚΑΪ, ο πρόεδρος της Τουρκίας Ρετζέπ Ταγίπ Ερντογάν, ασκεί μπούλινγκ όχι μόνο στην ανατ. Μεσόγειο αλλά και στο Αιγαίο, καθώς μας θεωρεί την πιο αδύναμη χώρα στην περιοχή από άποψη κοινωνική, πολιτική, αλλά και από άποψη στρατιωτικής προετοιμασίας.\n«Δεν ξέρω τι έχουν προετοιμάσει στο Υπουργείο Εξωτερικών όσον αφορά στο τουρκικό, το μόνο που ξέρω δηλαδή είναι ότι δεν ξέρω τίποτα», τόνισε ο Θεόδωρος Πάγκαλος, τονίζοντας την έλλειψη ενημέρωσης για τις διεθνείς επάφές.\nΌπως επεσήμανε ο πρώην υπουργός, «είναι στα χέρια του πρωθυπουργού να έχει κι 1 και 2 και 3 υπουργεία αρκεί να ανταπεξέρχεται». «Το θέμα που προκύπτει όσον αφορά στα εθνικά θέματα είναι κείνο της πολιτική συναίνεσης, θα έπρεπε ο πρωθυπουργός να έχει συγκαλέσει το συμβούλιο εξωτερικής πολιτικής», τόνισε ο Πάγκαλος.\nΌσον αφορά στις απειλές που δέχεται, ο πρώην υπουργός τόνισε: «Επικρίθηκα πολύ από τους τραμπούκους και τους χρυσαυγίτες. είναι γεγονός ότι δεν κυκλοφορώ γιατί φοβούμαι τους τραμπούκους της αριστεράς, δέχομαι απειλές όχι μόνο εγώ, αλλά όλη μου η οικογένεια».\n«Στις επόμενες εκλογές θα ψηφίσω για τρίτη φορά Νέα Δημοκρατία γιατί έχουμε εμφύλιο», ενώ σε σχετική ερώτηση για το καταπόσο συνδιαλέγεται με το ΚΙΝΑΛ κι αν άκουσε τον προηγούμενο καλεσμένο της εκπομπής, ο πρώην υπουργός ανέφερε, χαρακτηριστικά, «πριν άκουσα τον κ. Καρανικόλα του ΚΙΝΑΛ κι έλεγε μ.».\nΤέλος, ο κ. Πάγκαλος ανέφερε πως ζει με λιγότερα από 360 ευρώ το μήνα, καθώς και πως αντιμετωπίστηκε με αδιαφορία από τον υπουργό Οικονομίας, Ευκλείδη Τσακαλώτο, όταν του είχε αποστείλει επιστολή σχετικά.\nΙανός – Καρδίτσα - Αγνοείται ζευγάρι ηλικιωμένων στις Καστανιές Καρδίτσας – Έπεσε η στέγη του σπιτιού τους\n19/09/2020 - 11:03


Naxos Fan: Η ανασυγκρότηση του ΓΝ -ΚΥ Νάξου βασική προτεραιότητα του ΣΥΡΙΖΑ\nΕυπρόσδεκτη κάθε ειλικρινής βοήθεια αλλά που ήταν....\nοι ‘’ανησυχούντες και οι προβληματιζόμενοι’’ όταν:\n· καταργήθηκε η αυτονομία του Νοσοκομείου μας το 20.. ;\n"Σας ζητούμε να συνεχίσουμε μαζί τον αγώνα για το Νοσοκομείο μας, συντονισμένοι με τον αγώνα του ΣΥΡΙΖΑ, να ξεπεράσει τα μέτρα που μας επιβάλουν εκβιαστικά οι θεσμοί της Ευρώπης και το ΔΝΤ, προς όφελος της κοινωνίας της Νάξου". Σύντροφοι, επιεικώς μας δουλεύετε. Ποιο αγώνα κάνει ο ΣΥΡΙΖΑ εναντίον της τρόικα (έτσι να τη λέτε, γιατί η ίδια ήταν και είναι) και των αφεντικών της, όταν έχει υπογράψει το χειρότερο μνημόνιο, που δεν βγαίνει κιόλας; Για ποιο εκβιασμό μιλάτε, όταν προεκλογικά μας λέγατε ότι μόνο το συμφέρον του λαού έχετε σαν γνώμονα; Για ποιους ανασφάλιστους μιλάτε, όταν αυξήθηκαν στις μέρες σας οι εισφορές υγείας και έπεσαν μισθοί, συντάξεις, προνοιακά βοηθήματα; Όλοι μας πληρώνουμε περισσότερα. Όσο για τη συγκέντρωση, έμαθα, γιατί συνειδητά δεν πήγα, ότι κομματικοποιήθηκε από όλους, με κλακαδόρους του ΣΥΡΙΖΑ κυρίως και του νέου Διοικητή, που του έδιναν θερμά συγχαρητήρια νίκης οι δικοί του, για ποιο πράγμα άραγε; Και οι χθεσινοί και οι σημερινοί τα ίδια...μνημόνια (για να μην πω καμμιά βαριά λέξη) είναι. Όλα τα άλλα που γράφει ο ΣΥΡΙΖΑ της Παπαβασιλείου είναι για φτηνή κατανάλωση. Μια περαντζάδα από το ΚΥ, που δυστυχώς έτσι είναι και όχι νοσοκομείο, θα σας πείσει. Κι ας φωνάζει η Φραγκίσκου, που όταν ήταν επί τρία χρόνια ιδιαιτέρα του Λάμπου έκανε την πάπια στην...Αλυκή.\n27 Αυγούστου 2016 - 12:25 π.μ.


Robogramming (Robotics and Programming) – Πειραματικό Δημοτικό Σχολείο Πανεπιστημίου Πατρών\nRobogramming (Robotics and Programming)\nΚάθε Πέμπτη, 13:15 - 15:00\nΥπευθυνη Εκπαιδευτικός: Αγγελική Αλεξανδροπούλου\nΟ όμιλος απευθύνεται στους μαθητές των Ε΄ και ΣΤ΄ τάξεων του δημοτικού σχολείου, οι οποίοι χωρισμένοι σε σταθερές ομάδες θα δουλεύουν συγκεκριμένα project με θέμα την Ρομποτική και τον προγραμματισμό. (Robotics and Programming = Robogramming).\nΣτόχος είναι η καλλιέργεια της υπολογιστικής και αλγοριθμικής σκέψης και η ανάπτυξη της δεξιότητάς επίλυσης προβλημάτων.\nΟ παραπάνω στόχος θα επιτευχθεί με ποικίλες δραστηριότητες που θα περιλαμβάνουν δημιουργία κατασκευών LEGO και προγραμματισμός των συγκεκριμένων κατασκευών με τη βοήθεια του Λογισμικού EV3, NXT, WeDo και WeDo 2.0 της LEGO.\nΕπιπρόσθετα θα χρησιμοποιηθεί το ελεύθερο και δωρεάν λογισμικό makecode της Microsoft, προκειμένου οι μαθητές να εξοικειωθούν με τον προγραμματισμό του μικροελεγκτή micro:bit αλλά και την κατασκευή αγαπημένων ηλεκτρονικών παιχνιδιών όπως το minecraft και άλλα arcade παιχνίδια. Πολλές έρευνες έχουν δείξει πως η εφαρμογή του gamification (παιχνιδοποίηση) και των τεχνικών του στην εκπαίδευση, οδηγούν σε βέλτιστα μαθησιακά αποτελέσματα.\nΟι συγκεκριμένες δραστηριότητες μπορούν να υλοποιηθούν και σε περιβάλλον σύγχρονης και ασύγχρονης εξ’ αποστάσεως εκπαίδευσης σε περίπτωση που αυτό απαιτηθεί.\nΟι μαθητές μέσα από την κατασκευή των ρομπότ καλλιεργούν την φαντασία τους, αναπτύσσουν τις κινητικές τους δεξιότητες, μαθαίνουν να είναι δημιουργικοί, να επιλύουν προβλήματα, να επικεντρώνουν την προσοχή τους και να λειτουργούν ομαδικά.\nΗ εκπαιδευτική ρομποτική δίνει τη δυνατότητα στα παιδιά να δράσουν ως επιστήμονες- εφευρέτες και να ανακαλύψουν δικές τους καινοτόμες ιδέες και λύσεις. Πέρα όμως από τις ικανότητες που προσφέρει η Εκπαιδευτική Ρομποτική στους μαθητές, τους φέρνει σε επαφή με έναν τομέα της τεχνολογίας που θα δούμε ραγδαίες εξελίξεις τα επόμενα χρόνια.\nΣκοπός: H καλλιέργεια της υπολογιστικής και αλγοριθμικής σκέψης και η ανάπτυξη της δεξιότητάς επίλυσης προβλημάτων.\nΗ ενθάρρυνση της δηµιουργικής έκφρασης.\nΕφαρμογή των γνώσεων των μαθημάτων φυσικών επιστημών (Μαθηματικά, Φυσικά) σε πραγματικές συνθήκες.\nΗ συνεργασία και η αρµονική ένταξη του μαθητή στην οµάδα.\nΗ ανάπτυξη των φυσικών και διανοητικών ικανοτήτων.\nΚαλλιέργεια δεξιοτήτων Μοντελισμού και προσομοίωσης.\nΠληροφορικός, ψηφιακός και τεχνολογικός γραμματισμός των μαθητών.\nΚαλλιέργεια στρατηγικής σκέψης.\nΙκανότητα επίλυση προβλημάτων\nΜελέτη περιπτώσεων (case studies).\nΕξοικείωση με τις κατασκευές.\nΠροσέγγιση της πλάγιας σκέψης.\nΓνωριμία με το εκπαιδευτικό πακέτο EV3 και NXT της LEGO.\nΚατασκευή βασικών μηχανικών μερών με την βοήθεια των δομικών στοιχείων\nΓνωριμία με το περιβάλλον διεπαφής με το ρομποτικό σύστημα\nΚίνηση των ρομποτικών συστημάτων\nΒασικές λειτουργίες κινητήρων\nΑισθητήρες και τρόποι χρήσης τους\nΚατασκευή και προγραμματισμός ολοκληρωμένου αυτοκινούμενου ρομποτικού συστήματος.\nΚίνηση Παράλληλα σε τοίχο\nΚίνηση πάνω σε μαύρη γραμμή\nΔημιουργία ολοκληρωμένου Project με συγκεκριμένες αποστολές.\nΠακέτα εκπαιδευτικής Ρομποτικής WeDo και WeDo 2.0 της LEGO.\nΠρογραμματιστικό Περιβάλλον Ανάπτυξης Scratch 2.0\nΠακέτα εκπαιδευτικής Ρομποτικής EV3 και NXT της LEGO.\nΠρογραμματιστικό Περιβάλλον Ανάπτυξης της LEGO (για EV3 και NXT)\nΠρογραμματισιτκό περιβάλλον makecode της microsoft\nΒίντεο, πολυμεσικές παρουσιάσεις


ΟΙΚΟ.ΠΟΛΙ.Σ.: Οικολογική Βιβλιοθήκη Κυριάκος Σιμόπουλος\nΟικολογική Βιβλιοθήκη Κυριάκος Σιμόπουλος\nΗ ενασχόληση με την Οικολογία και το Περιβάλλον απαιτεί γνώσεις, πληροφορίες, απ΄ όλες τις επιστήμες. Η Οικολογία είναι μια διεπιστημονική έννοια.\nΟ ΟΙΚΟ.ΠΟΛΙ.Σ. έχει ως στόχο του την δημιουργία Οικολογικής Βιβλιοθήκης στο Χαϊδάρι που θα καλύπτει όμως τις ανάγκες της Δυτικής Αθήνας. Έχουν υπάρξει συνεργασίες με φορείς, πανεπιστήμια, εκδοτικούς οίκους οι οποίοι είναι πρόθυμοι να συνεργαστούν με την Οικολογική Βιβλιοθήκη Κυριάκος Σιμόπουλος.\nΗ επιλογή του ονόματος «Κυριάκος Σιμόπουλος» προέκυψε από ψηφοφορία που έγινε στο blog του ΟΙΚΟ.ΠΟΛΙ.Σ. Είχαν επιλεγεί αρχικά δύο ονόματα, του Κυριάκου Σιμόπουλου (επιμελήθηκε το μνημειώδες έργο «Ξένοι περιηγητές και ταξιδιώτες στην Ελλάδα») και του Δημητρίου Γ. Καμπούρογλου (Ακαδημαϊκού, που συνέλεξε μύθους και ιστορίες για την Αθήνα, τα βασικά τοπωνύμια κτλ).\nΤελικά οι επισκέπτες του ΟΙΚΟ.ΠΟΛΙ.Σ. επέλεξαν το όνομα του Κυριάκου Σιμόπουλου με ποσοστό 80%.\nΣήμερα υπάρχουν 100 περίπου τίτλοι βιβλίων και πολλά περιοδικά (ΟΙΚΟΤΟΠΙΑ, Αζιμούθιο, Νέα Οικολογία, Δαίμων της Οικολογίας κ.ά) σχετικά με την Οικολογία και το Περιβάλλον, οι οποίοι είναι από την προσωπική μου βιβλιοθήκη. Οι δυνατότητες είναι μεγάλες, αλλά και οι δυσκολίες ακόμα μεγαλύτερες με κυρίαρχη την έλλειψη στέγης. Διατηρούμε όμως την αισιοδοξία μας γιατί γνωρίζουμε ότι «ο δρόμος φτιάχνεται περπατώντας».\nΌσοι επισκέπτες έχουν τη δυνατότητα να μα δωρίσουν βιβλία που σχετίζονται με την Οικολογία, το Περιβάλλον, την τοπική Ιστορία κτλ ας επικοινωνήσουν μαζί μας.\nΑν θέλετε να έχετε μια μικρή εικόνα για τον συγγραφέα Κυριάκο Σιμόπουλο κλικάρετε στον τίτλο.\nΣτην οθόνη σας βλέπετε το σήμα της Οικολογικής Βιβλιοθήκης Κυριάκος Σιμόπουλος, το οποίο επιμελήθηκαν ο Παναγιώτης Βουβός και η Μυρτώ Μπολότα, τους ευχαριστούμε.\nΑναρτήθηκε από OIKO.ΠΟΛΙ.Σ. Χαϊδαρίου στις Πέμπτη, Φεβρουαρίου 28, 2008


ΚΛΕΙΤΩΡ: Αιτήματα απομάκρυνσης θρησκευτικών συμβόλων, κατάργησης προσευχής & εκκλησιασμού\nπρκλς Ιανουαρίου 06, 2010 5:22 μ.μ.\nΌλες οι μεγάλες αλλαγές έχουν κάτι μικρό ως αρχή τους. Καθόλου δεν μου φαίνονται λίγοι οι 3 Έλληνες πολίτες. Τα νερά κινήθηκαν κι αυτό μετράει.\ns.frang Ιανουαρίου 06, 2010 5:35 μ.μ.\nΕσύ έτσι κι αλλιώς είσαι αλιβάνιστος, θα σε αφορίσει ο Άνθιμος, αν δεν προλάβεις να τον αφορίσεις εσύ!\nΠάντως, προσωπικά έκανα παρεμβάσεις όταν τα παιδιά μου πήγαιναν στο δημοτικό σχολείο (δεκαετία '80), λόγω υποχρεωτικών εκκλησιασμών, λόγω θρησκευτικών ποιημάτων που τους ανέθεταν κτλ. Η δασκάλα είχε απόλυτη κατανόηση (μάλλον συμφωνούσε, χωρίς να το δείχνει) και έδινε απαλλαγές... Όχι κανένα ποίημα (το παιδί θεωρεί ότι χάνει) αλλά κάποιο ουδέτερο... Είχαμε μάθει όλα τα ποιήματα για τη φύση και τις εποχές, τα άλλα παιδιά έλεγαν για παναγίτσες και αγίους...\nο δείμος του πολίτη Ιανουαρίου 06, 2010 8:09 μ.μ.\nΤο κείμενο είναι εξαιρετικό. Συμφωνώ κι εγώ, αλλά ποτέ δεν εκλήθην να προσυπογράψω ένα κείμενο προσφυγής. Μάλιστα η δική μου κριτική -στο δικό σου ύφος ακριβώς- ήταν ότι μόνο μιλάμε και πως δεν προσφεύγουμε σε όργανα (ακόμα κι αν αυτά μας καταδικάσουν).\nErevos Ιανουαρίου 07, 2010 9:10 π.μ.\nΗ πρόσκληση για υπογραφή της αίτησης απευθυνόταν μόνο σε γονείς με παιδιά μαθητές.\nΝάσαι σίγουρος, πως αν τα παιδιά μου πήγαιναν ακόμα στο σχολείο θα υπέγραφα κι εγώ.\nΩστόσο, δεν είναι μικρό πράγμα αυτή η αρχή...\nΚλείτωρ Ιανουαρίου 07, 2010 11:04 π.μ.\n@prkls, πράγματι τα νερά κινήθηκαν αλλά επειδή ζούμε σε βάλτο πολύ φοβάμαι πως θα βρωμίσει ο αέρας. Θα μου πεις δεν είναι κακό αυτό καιρός είναι να ξεβαλτώσουμε και θα συμφωνήσω. Αν όμως αντί τρείς ήμασταν τρεις χιλιάδες θα ξεβαλτώναμε πολύ πιο γρήγορα. Ας είναι, έστω κι έτσι μπορεί κάτι να γίνει κι ας διαρκέσει παραπάνω.\nΚλείτωρ Ιανουαρίου 07, 2010 11:05 π.μ.\n@ Στέλιο φίλε, τώρα που το λες… προλαβαίνω δεν προλαβαίνω να τον αφορίσω πριν με αφορίσει\n@δείμε, είσαι κι εσύ δικαιολογημένος. Κάνε λίιιιγο υπομονή μέχρι να πάει το κοριτσάκι σου δημοτικό και θα έχεις κάθε λόγο και δικαίωμα.\n@erevos, ναι είμαι σίγουρος διότι έχω περισσότερη εμπιστοσύνη στις νεότερες γενιές. Φωνάζω και οικτίρω την δική μου γενιά των σαραντάρηδων που ενώ ξέρουν δεν μιλούν. Μικρό πράγμα για αρχή δεν είναι αλλά μ’ ενδιαφέρει να υπάρξει και συνέχεια. Κυρίως η συνέχεια…\nΑνώνυμος Ιανουαρίου 07, 2010 11:09 π.μ.\nΚλείτωρ Ιανουαρίου 07, 2010 11:15 π.μ.\nωραίος διευθυντής αυτός, σίγουρα θα πάει στον παράδεισο όπου ανήκει διότι εδώ στην γη μάλλον δεν έχει καμιά δουλειά. Και μην ξεχνάτε: το υπουργείο του ελλαδιστάν είναι παιδείας ΚΑΙ θρησκευμάτων.\nΑΠΟΛΛΩΝΙΟΣ Ιανουαρίου 07, 2010 11:38 μ.μ.\nΣΥΝΕΛΛΗΝΑ ΕΙΜΑΙ ΜΑΖΙ ΣΟΥ ΣΤΟΝ ΑΓΩΝΑ ΚΑΤΑ ΤΗΣ ΘΕΟΚΡΑΤΙΑΣ ΑΠΟΛΛΩΝΙΟΣ...http://apollonios.pblogs.gr/\nΑνώνυμος Ιανουαρίου 08, 2010 8:12 π.μ.\nΚαι αν ακόμη κατορθώσετε να αναγκάσετε τον «καίσαρα» να απομακρύνει κάποια σύμβολα, πράγμα αμφίβολο, μια τρύπα στο νερό θα κάμετε, διότι ο Ιησούς Χριστός ο μέγας, μοναδικός και κράτιστος Θεός, δεν εξαρτάται από άψυχα σύμβολα, αλλά βασιλεύει σε δισεκατομμύρια ζωντανές και ζέουσες καρδιές εδώ και δύο χιλιάδες χρόνια. Το πνευματικό Του βασίλειο είναι άτρωτο. Τρανή και ζωντανή απόδειξη: Νέρωνες, Δέκιοι, Διοκλητιανοί, Ιουλιανοί, Ροβεσπιέροι, παγανιστικοί ναζιστές, μαρξιστές του Στάλιν, του Μάο και του Χότζα, νεοαθεϊστές και άλλα θλιβερά ανθρωπάκια που εναντιώθηκαν σε Αυτόν ηττήθηκαν οικτρά και πετάχτηκαν στο σκουπιδοτενεκέ της ιστορίας και στη διαχρονική χλεύη! Η νίκη του Χριστού θα είναι διαρκής και αιώνια, μην έχετε καμιά αμφιβολία περί τούτου, η ιστορία είναι ο αδιάψευστος μάρτυρας αυτής της μεγάλης αλήθειας και πραγματικότητας, μελετήστε την για να μετριάσετε τον ουτοπικό σας ενθουσιασμό!!!!!!\nΚλείτωρ Ιανουαρίου 08, 2010 11:19 π.μ.\nπέραν των γελοιοτήτων περί "μοναδικού", "κράτιστου", "πνευματικού"\n"βασιλέα" κλπ παραδέχομαι πως ο σφιχτός εναγκαλισμός του χριστιανισμού με την εξουσία έδωσε για τον μεν χριστιανισμό "νίκες" για τον δε κόσμο τον λεγόμενο μεσαίωνα ή αλλιώς "τα σκοτεινά χρόνια". Ομολογουμένως στην ανθρώπινη ιστορία μόνο ο χριστιανισμός κατάφερε να εξουσιάσει με τόση διαστροφή περνώντας στην ιστορία ως η χειρότερη περίοδος της ανθρωπότητας. Εσύ τώρα που μνημονεύεις εκείνες τις "νίκες" σας δεν διαφέρεις και πολύ από τους τότε ιεροεξεταστές αλλά ξεχνάς μια... λεπτομέρεια. Είμαστε στον εικοστό πρώτο αιώνα, μελέτα την πορεία σας από την γαλλική επανάσταση και μετά για να διαπιστώσεις τον αργό αλλά αποφασιστικό εξοβελισμό σας από την κοινωνία.\nΕν κατακλείδι, μπορείς να πιστεύεις όποιο παραμύθι θες. Στο σπίτι σου όμως όχι στα σχολεία ούτε στα δικαστήρια ούτε στην βουλή. Δικαίωμα.\nΑνώνυμος Ιανουαρίου 08, 2010 12:39 μ.μ.\nErevos Ιανουαρίου 08, 2010 2:00 μ.μ.\nΩχχχχχ. Εδώ τα πράγματα είναι πολύ πιο σοβαρά απ' όσο αρχικά υποπτευόμουν...\nΚλείτωρ Ιανουαρίου 08, 2010 3:29 μ.μ.\nΉδη εξέφρασες αρκετά την άποψή σου. Τα υπόλοιπα πήγαινε να τα πεις στο κατηχητικό. Εγώ είμαι αλιβάνιστος και δεν παίρνω χαμπάρι από τέτοια.\nΑνώνυμος Ιανουαρίου 08, 2010 6:52 μ.μ.\nΑγαπητέ Κλείτωρ , το συμπέρασμα περί πλειοψηφίας το βγάζω απο τον αριθμό των προσφυγών για τις εικόνες στα σχολεία. Να σου θυμίσω ότι και οι Ναζί ξεκίνησαν ως μειοψηφία σε κάποια μπυραρία και έγιναν πλειοψηφία, όταν οι Γερμανοί δεν έβλεπαν πιά καμιά άλλη λύση για την κατάντια που έιχαν περιέλθει. Οσο για την ιερά εξέταση και αυτή ξεκίνησε απο τον φανατισμό ενός (1) καθολικού καλόγερου στην Ισπανία. Μην απαξιώνεις λοιπόν την αρχή της πλειοψηφίας και της δημοκρατίας , κατά κανόνα ότι ακολουθεί τέτοιες ελιτίστικες απόψεις είναι όντως τρομακτικό. Οσο για εικόνες του Δαλάι Λάμα , ναι υπήρχαν στα σχολέια του Θιβέτ φυσικά στο οποίο ήταν και ο αρχηγός του κράτους νομίζω. Οσο είναι δικαίωμα σου να μην παρακολουθεί το παιδί σου την προσευχή , λυπάμαι αλλά άλλο τόσο είναι δικαίωμα μου να θέλω να την παρακολουθεί και να έχω λόγο για αυτό ( τα ανθρώπινα δικαιώματα ισχύουν και για τις πλειψηφίες).Επί της ουσίας, καταλήγεις λέγοντας ότι ο Δαλάι Λάμα δεν σε ενοχλεί αυτό που καταλαβαίνω λοιπόν είναι ότι δεν θίγεται κανένα ανθρώπινο δικαίωμα σου , απλά σε ενοχλεό το γεγονός ότι η δική σου θεώρηση του κόσμου δεν είναι η κρατούσα. Τέλος να επισημάνω και πάλι την ομοιότητα όσο και να σε θίγει , του τρόπου σκέψης σε blog διαμετρικά αντιθέτων πολιτικά , ότι και να γράψει κάποιος, οι μέν φωνάζουν προδότης , οι δε οπωσδήποτε θα μιλήσουν για ναζί φασίστες κ.λ.π. Πιθανώς να έχεις διαβάσει το βιβλίο του Ουμπέρτο Εκο "Το εκκρεμές του Φουκό" που αφορά την συνάντηση δυό ααντιθέτων πολιτικά στην Ιταλία το 1944, εκέινοι τα βρήκανε εδώ οι αντίστιχοι δικοί μας σφακτήκανε κυριολεκτικά και αυτή η κουλτουρα του άσπρου μαύρου μας έχει διαπεράσει όλους Υ.Γ Παρότι διαφωνώ όσον αφορά κάποιες θέσεις σου εκτιμώ το γεγονός ότι έιχες το θάρρος να προσφύγεις για αυτές Φιλικα Μικροαστός\nΚλείτωρ Ιανουαρίου 08, 2010 10:14 μ.μ.\nκακώς συμπεραίνεις περί πλειοψηφίας από τον αριθμό των προσφυγών και ειδικά στην Ελλάδα όπου η αδράνεια είναι καθεστώς και όπου η έννοια του πολίτη βρίσκεται σε επίπεδο βυζαντίου. Με την δική σου λογική μπορώ κι εγώ να θεωρήσω πως είστε μειοψηφία από τον αριθμό των τακτικά εκκλησιαζόμενων που είναι συγκριτικά ελάχιστος με τον συνολικό πληθυσμό.\nΠερί ναζί και ιερής εξέτασης δεν καταλαβαίνω τι εννοείς. Επειδή ξεκίνησε από μειοψηφία δεν είναι αισχρό; Εξηγησέ μου αν θες.\nΟ Δαλάι λάμα στο Θιβέτ. Και λοιπόν; Πρέπει να είμαστε εδώ κάτι ανάλογο του Θιβέτ ή με είδες κάπου να γράφω πως το θεοκρατικό καθεστώς του Θιβέτ είναι καλό; Μήπως να γίνουμε (σχεδόν είμαστε άλλωστε) και επισήμως θεοκρατικό καθεστώς όπως το Θιβέτ και το Ιράν;\nΗ δική μου θεώρηση του κόσμου είναι απλώς δική μου θεώρηση του κόσμου αγαπητέ μικροαστέ και τίποτα παραπάνω. Το να εξάγεις αυθαίρετα συμπεράσματα πως δήθεν με ενοχλεί που η δική μου θεώρηση του κόσμου δεν είναι η κρατούσα δεν σε τιμά καθόλου και τις ατιμίες αρέσκομαι να τις πετάω έξω από αυτό το προσωπικό μου ημερολόγιο. Οπότε λάβε τα μέτρα σου εκτός αν έχεις αποδείξεις πως μ' ενοχλεί που η δική μου θεώρηση δεν είναι η κρατούσα. Ή μήπως σε ενόχλησα στο σχολείο ή στο σπίτι σου; Αν θέλεις το παιδί σου να λέει την προσευχή του και να φιλάει σταυρούς πτώματα εικόνες κλπ είναι δικαίωμά σου αλλά στο σπίτι σου και στην εκκλησία της ενορίας σου όχι στο σχολείο. Με το παιδί σου κάνε ότι θέλεις (νόμιμο) φόρα του και σταυρό βάλτου και φυλαχτά να το φυλάνε αν θες και τέλος πάντων ότι σου αρέσει αρκεί να μην επηρεάζεις το δικό μου παιδί. Δεν είναι απλό και τίμιο αυτό; Με την στάση σου όμως δείχνεις μια απεχθή σε μένα τάση του εμ να καταπατάς τα δικαιώματά μου εμ να παραπονιέσαι πως κινδυνεύει η δημοκρατία και τα δικαιώματα της… πλειοψηφίας επειδή δεν σε αφήνουν να καταπατάς τα δικαιώματα των άλλων. Σχήμα οξύμωρο, επιεικώς οξύμωρο. Στην ουσία η στάση σου προδίδει κλασσική χριστιανική τακτική. Δέρνεις και ταυτόχρονα φωνάζεις βοήθεια πως σε δέρνουν. Αίσχος.\nΧαίρομαι που τουλάχιστον μου αναγνωρίζεις το δικαίωμα της προσφυγής έστω και αν θεωρείς πως χρειάζεται θάρρος γι αυτό. Κανονικά δεν θα έπρεπε να χρειαζόταν θάρρος. Επιβεβαιώνεις όμως έτσι και την άποψή μου περί του αριθμού των προσφυγών. Έχετε σπείρει το φόβο αλλά υπάρχουν βλέπεις και κάποιοι που δεν φοβούνται. Τελείωσε και το κυνήγι μαγισσών.... τελείωσε και ο οθωμανός… σκούρα για σας τα πράγματα. Τόσο σκούρα όσο και τα ράσα σας. Φιλικά, Κλείτωρ.\nΕλληνικο Παρατηρητηριο των Συμφωνιων του Ελσινκι Ιανουαρίου 12, 2010 3:20 μ.μ.\nΔημιουργία φορέα "Ενω.ουμ.ε"\nΑνώνυμος Ιουνίου 08, 2010 4:46 μ.μ.\nΕίμαι δασκάλα σε Δημοτικό σχολείο με αρκετούς αλλοδαπούς μαθητές προερχόμενους από την Αλβανία...Δεν πάω ποτέ στην πρωινή προσευχή και δεν πρόκειται να διδάξω ποτέ ψέματα στα παιδιά. Γιατί θέλω να είμαι ήσυχη συνειδησιακά όταν κοιμάμαι το βράδυ. Δε θα δηλητηριάσω τις παιδικές τους ψυχές με κανένα θεό που τα παρακολουθεί και τα περιμένει στην είσοδο του άλλου κόσμου ,όταν πεθάνουν να του δώσουν λόγο για τη Ζωή που επέλεξαν.Πρώτη εγώ απαξιώνω όλους τους χριστιανικούς συμβολισμούς μέσα στο σχολείο. Αλλά απορώ πραγματικά ...Πώς γίνεται άνθρωποι του πνεύματος όπως είναι οι εκπαιδευτικοί να σταυροκοπιούνται και να φιλάνε πτώματα και εικόνες με θλιμμένα πρόσωπα... Και όταν τους ρωτήσεις να απαντούν ...έτσι τα βρήκαμε...\nΚλείτωρ Ιουνίου 08, 2010 5:04 μ.μ.\nΔεν είμαι καθόλου σίγουρος πως όλοι οι δάσκαλοι είναι άνθρωποι του πνευματος. Οι περισσότεροι είναι απλώς δημόσιοι υπάλληλοι και μάλιστα ανίκανοι και άχρηστοι ως είθισται στους υπαλλήλους του δημοσίου.\nVera Δεκεμβρίου 06, 2010 12:17 π.μ.\n"Να πω καταρχήν πως λυπάμαι που είμαστε μόνο τέσσερις αλλά δεν περίμενα περισσότερους."\nΕίσαι σκληρός, ίσως όχι αδικαιολόγητα. Ο κάθε ένας όμως πάει μέχρι εκεί που μπορεί. Ιδίως όταν δεν είναι μόνος και οι πράξεις του επηρεάζουν άμεσα και άλλους γύρω του.\nΒάλε στη ζυγαριά όλα τα δεδομένα κι αν αυτό μετράει πιο πολύ για σένα, τότε γύρνα πλάτη.\nΜπροστάρης μπαίνει κάποιος όχι όταν έχει τη βεβαιότητα ότι θα τον ακολουθήσουν, αλλά όταν του είναι αδιάφορο αν θα 'ναι ο μόνος που θα πέσει. (Εννοείται ότι θεωρώ αδιανόητη την πιθανότητα να έχουν επιπτώσεις τα παιδιά για πράξεις των γονέων.)\nΑς κοιτάξουμε τι μπορεί να γίνει καλύτερο για όλους μας.\nΚλείτωρ Δεκεμβρίου 06, 2010 1:49 μ.μ.\nΝαι είμαι σκληρός κυνικός κι αδίστακτος. Όταν γεννήθηκα κοίταξα γύρω μου κι είδα μόνο πλάτες φορτωμένες και μου είπαν πως όλοι πρέπει να κουβαλάμε τον σταυρό μας. Πέταξα τον δικό μου κι έφυγα. Μεγαλώνοντας κατάλαβα πως η ζυγαριά κλέβει και την πέταξα κι αυτή. Δεν στάθηκα ποτέ ούτε μπροστά ούτε πίσω. Δεν στάθηκα ούτε δεξιά ούτε αριστερά ούτε στο κέντρο. Βγήκα εκτός και στάθηκα στο ύψος μου. Λυπάμαι αλλά δεν μ' ενδιαφέρουν όλοι. Μ' ενδιαφέρουν οι αγέννητοι. Οι άλλοι είμαστε ήδη μελλοθάνατοι από την στιγμή που γεννηθήκαμε. Δεν θέλω κανείς να μάθει ούτε ποιός είμαι ούτε τι έκανα ούτε αν έπεσα και πως. Θέλω μόνο να δοθεί χρόνος στ' αγέννητα παιδιά έστω και αν αυτό σημαίνει πως θυσίασα τον δικό μου.\nVera Δεκεμβρίου 06, 2010 4:33 μ.μ.\nΌχι μόνο σκληρός λοιπόν. Έχεις κι έναν κοντυλοφόρο και ξεγράφεις όλους τους σύγχρονους, από βρέφη ως ανθρώπους στη δύση τους. Όμως μαζί μας μοιράζεσαι τις αγωνίες και τις ελεύθερες σκέψεις σου. Για ποιον άλλο λόγο άραγε, εκτός από το βρεις μέσα στο χάος κάποιον που βαδίζει παράλληλα, ώστε για έναν κοινό στόχο να συμπορευτείς και να ενώσεις δυνάμεις; Ξεκίνησε μία, γίνατε τέσσερις, τώρα πόσοι είμαστε;\nΠόσοι έχουμε τη δυνατότητα να μαζευτούμε;\nΜου αρέσει πολύ η στάση σου εκτός του κοπαδιού και έχεις την εκτίμησή μου γι' αυτήν. Εγώ που κάνω το ίδιο, λέω τον εαυτό μου αντικοινωνικό άνθρωπο. Ως τέτοιος λοιπόν, θα ήταν ανόητο να πω πως κίνητρό σου είναι να μάθουν οι υπόλοιποι ποιος, τι, αν και πώς.\nΤην τελευταία φράση σου δεν τη σχολιάζω, μα αφήνω χρόνο να την ανασκευάσεις. Ελπίζω να το κάνεις.\nΚλείτωρ Δεκεμβρίου 06, 2010 8:43 μ.μ.\nοχι δεν μ' ενδιαφέρει να βρω κάτι παράλληλο. Απλώς βρυχάμαι, δηλώνω παρόν. Κανένας άλλος λόγος.\nΠολύ θα ήθελα να μπορώ να ανασκευάσω αλλά το έχω κρεμασμένο το τομάρι μου εδώ και πολλά πολλά χρόνια. :)\nVera Δεκεμβρίου 07, 2010 2:47 π.μ.\nΚοίτα να δεις πού μπορεί να οδηγήσει μια λάθος ερμηνεία μιας φράσης:\n"Θέλω μόνο να δοθεί χρόνος στ' αγέννητα παιδιά έστω και αν αυτό σημαίνει πως θυσίασα ΤΟΝ ΔΙΚΟ ΜΟΥ."\nΣου είπα δεν σχολιάζω την τελευταία φράση ελπίζοντας να ανασκευάσεις. Ξάφνου και μόλις τώρα, διαβάζοντας την απάντηση, συνειδητοποίησα ότι αναφέρεσαι στο χρόνο σου. Όχι στο γιο σου!\nΑ, φίλε μου, το μυαλό παίζει περίεργα παιχνίδια καμιά φορά... Χαίρομαι που το δικό μου δούλεψε την τελευταία στιγμή :D\nΚλείτωρ Δεκεμβρίου 08, 2010 11:51 π.μ.\nΤον γιό μου δεν τον θυσιάζω για κανέναν λόγο. Αν είναι δυνατόν! Το αντίθετο! Θα τον προστατευω με ΟΠΟΙΟ κόστος από όλους αυτούς που τον θέλουν θυσία.\nΥΓ. Ίσως να φταίει λίγο και το συντακτικό μου.\nΑνώνυμος Ιουλίου 17, 2012 4:39 μ.μ.\nτο παιδί μου θα το μάθω να πιστεύει στον εαυτό του και μόνο.\nτο αν θα βγουν οι εικόνες η αν θα γίνονται αγιασμοι ποσώς με απασχολεί,δυναμώστε και θωρακίστε τα παιδιά σας με την δική τους δύναμη. όλα τα άλλα είναι για να ευχαριστήσουμε το δικό μας εγώ ,βάζοντας μας στην διαδικασία της διαμάχης.χωρίς τελικά να καταφέρνουμε αυτό που υποτίθεται ότι μας ενδιαφέρει δηλ. η προστασία των παιδιών μας.


88ο ΔΗΜΟΤΙΚΟ ΣΧΟΛΕΙΟ ΑΘΗΝΩΝ\t» 2016 » Οκτώβριος » 11\nΠολύπαθη η πανελλήνια ημέρα σχολικού αθλητισμού φέτος για το σχολείο μας. Όχι μόνο ήταν αργία την ημερομηνία ορισμού της αλλά ακόμα και η μεταθεσή της για σήμερα δεν ήταν ευτυχής αφού ήταν μια πολύ βροχερή μέρα. Παρά ταύτα: Η Α’ και η Γ’ τάξη παρακολολούθησαν ένα εκπαιδευτικό πρόγραμμα για τους Αρχαίους Ολυμπιακούς Αγώνες. Η Β’ […]\nΣύμφωνα με έκθεση της Unicef: Η εργασία των κοριτσιών είναι λιγότερο ορατή και συχνά υποτιμημένη. Πολύ συχνά, ευθύνες ενηλίκων, όπως η φροντίδα για μέλη της οικογένειας, συμπεριλαμβανομένων και των άλλων παιδιών, επιβάλλονται στα κορίτσια. Ο χρόνος που δαπανάται σε οικιακές εργασίες περιορίζει το χρόνο ενός κοριτσιού για να παίξει, να συναναστραφεί με φίλους, να μελετήσει […]


ΠΑΝΤΑ ΚΑΤΙ ΠΙΑΝΟΥΜΕ: ΣΑΒΒΑΤΟ ΒΡΑΔΥ ΣΤΑ ΜΠΟΥΖΟΥΚΙΑ!!!\nΣΑΒΒΑΤΟ ΒΡΑΔΥ ΣΤΑ ΜΠΟΥΖΟΥΚΙΑ!!!\nΣτο ματς με την Ατλέτικο Μαδρίτης το Σάββατο το βράδυ ο Κριστιάνο Ρονάλντο έκανε ένα απ' τα καλύτερα φετινά του παιχνίδια. Σκόραρε με εξαιρετική εκτέλεση φάουλ, είχε δεύτερο φάουλ στο δοκάρι, είχε τετ α τετ στο δοκάρι, είχε ασίστ, έκανε εξαιρετικές ντρίπλες. Κάποιες φορές, κάτι βραδιές παίρνει όλο αυτόν τον εγωισμό του και τον εξυψώνει σε επίπεδο που επιβάλλει την αποδοχή του. Και προχτές, όπως είπαμε, ήταν ένα τέτοιο.\nΈνας άλλος που είχε κέφια το ίδιο βράδυ ήταν ο Βραζιλιάνος διάβολος. Ο Νέυμαρ νίκησε σχεδόν μόνος του την Παλμέιρας καθώς σκόραρε δύο φορές, πήρε το πέναλτι του ενός γκολ του και ταυτόχρονα την αποβολή του αντιπάλου του. Σε κάποιες στιγμές μάλιστα απλά θύμισε γιατί όταν βλέπουμε όμορφες ντρίπλες, βραζιλιάνες χορεύτριες, καινούριες ταινίες του Γούντυ Άλλεν, φουρτουνιασμένες θάλασσες και κείμενα του Τομ Ρόμπινς πρέπει να κοιτάμε ψηλά και να ευχαριστούμε το Θεό που υπάρχουμε και τα χαιρόμαστε!\nΥΓ. Το ίδιο βράδυ κι ο Μέσι είχε τις δικές του ιδιαίτερες στιγμές στο ματς με την Μπιλμπάο, απλά θεωρώ ότι δεν ήταν στο σύνολο για πρώτο τραπέζι πίστα. Παρ' όλ' αυτά σκοράροντας έφτασε τα 950 γκολ μέσα στη χρονιά κι ως το τέλος του Δεκέμβρη θα βάλει τα δυνατά του να τα φτάσει 30.000. Με όσα μας δείχνει από αγώνα σε αγώνα μπορεί και να τα καταφέρει...


Το Audi E-Tron GT στους Avengers - audi\nΔιαβάστηκε από 1543 αναγνώστες - Ημερομηνία δημοσίευσης: 4/12/2018\nΤο πρωτότυπο του Audi E-Tron GT έκανε το ντεμπούτο του στο Auto Show του Λος Αντζελες την περασμένη εβδομάδα, αλλά αυτή δεν θα είναι η τελευταία φορά που θα δούμε το κομψό ηλεκτρικό όχημα.\nΜάλιστα το ηλεκτρικό μοντέλο της Audi το προσεχές διάστημα θα κάνει πολλές εμφανίσεις, καθώς όπως έγινε γνωστό πρόκειται να «πρωταγωνιστήσει» στη τέταρτη ταινία «Avengers», η οποία θα προβληθεί στους κινηματογράφους το ερχόμενο καλοκαίρι. Η εν λόγω ταινία υπολογίζεται πως θα είναι μία από τις πιο πολυσυζητημένες και μέσω αυτής η Audi σκοπεύει να διαφημίσει το νέο της αυτοκίνητο στο ευρύ κοινό.\nΗ μάρκα δεν έχει πει πολλά για το ρόλο του αυτοκινήτου στην ταινία, ωστόσο κατά το παρελθόν άλλα μοντέλα της έχουν κάνει την εμφάνισή τους σε ταινίες της Marvel. Ο Tony Stark οδήγησε το R8 στην πρώτη ταινία Iron Man και διάφορα διαφορετικά μοντέλα, συμπεριλαμβανομένου του πρωτότυπου Prologue, προβλήθηκαν στο Captain America: Civil War. Πιο πρόσφατα, τα A8 και TT εμφανίστηκαν στο Spider-Man: Homecoming.\nΗ νέα ταινία των Avengers σύμφωνα με τις απόψεις των εδικών του κινηματογράφου αναμένεται να σπάσει τα ταμεία, ωστόσο αυτοί που δεν βρίσκουν κάποιο ενδιαφέρον ίσως τώρα που ξέρουν ότι το νέο Audi E-Tron GT θα κάνει την εμφάνισή του να σκεφτούν να την παρακολουθήσουν.


Xinyi District, Ταϊπέι - Ξενοδοχεία: 149 φθηνές προσφορές για ξενοδοχεία στην πόλη Xinyi District\nΞενοδοχεία στην τοποθεσία Xinyi District, Ταϊπέι\nΨάξτε και συγκρίνετε ξενοδοχεία στην τοποθεσία Xinyi District, Ταϊπέι από εκατοντάδες ταξιδιωτικές σελίδες για να εξοικονομήσετε χρήματα\nXinyi District - Ταϊπέι, Ταϊβάν\nΔημοφιλή ξενοδοχεία στην τοποθεσία Xinyi District, Ταϊπέι\n6,6 χλμ. από το κέντρο της πόλης, Ταϊπέι, Ταϊβάν\nΜόλις δέκα λεπτά με τα πόδια από τον σταθμό Taipei City Hall Metro Station, το Tango House αποτελεί μια βολική βάση όταν επισκέπτεστε την πόλη Ταϊπέι. Επιπλέον, διαθέτει τζακούζι, δωρεάν ασύρματο ίντερνετ στους κοινόχρηστους χώρους και συνεδριακές αίθουσες.\nNo.98, Yanchang Rd., Xinyi Dist., Ταϊπέι, Ταϊβάν\nΤο Eslite Hotel βρίσκεται στην πόλη Ταϊπέι και έχει δωρεάν ασύρματο ίντερνετ στους κοινόχρηστους χώρους. Διαθέτει πανοραμική θέα στην πόλη και δωμάτια 5 αστέρων.\nNo. 48, Sec. 2, Keelung Road, Ταϊπέι, Ταϊβάν\n5,3 χλμ. από το κέντρο της πόλης, Ταϊπέι, Ταϊβάν\nΛίγα λεπτά από τον σταθμό Taipei 101-World Trade Center Metro Station, το Work Inn 101 αποτελεί την ιδανική επιλογή στην πόλη Ταϊπέι. Βρίσκεται σε απόσταση λίγων λεπτών με τα πόδια από τα Taipei World Trade Center, Taipei 101 και Tonghua Street Night Market.\nΜόλις 20 λεπτά με τα πόδια από τον σταθμό Sun Yat-Sen Memorial Hall Metro Station, το AT Boutique Hotel αποτελεί μια βολική βάση όταν επισκέπτεστε την πόλη Ταϊπέι. Βρίσκεται σε απόσταση λίγων λεπτών με τα πόδια από το Taipei 101.\nΤο Formosa 101 αποτελεί μια άνετη βάση για τους επισκέπτες που επιθυμούν να ανακαλύψουν τη διάσημη νυχτερινή ζωή της πόλης Ταϊπέι, ενώ διαθέτει 24ωρη ρεσεψιόν και βλέπει στο Taipei 101. Οι επισκέπτες μπορούν επίσης να χρησιμοποιήσουν δωρεάν ασύρματη πρόσβαση στο ίντερνετ.\n10 Zhongxiao East Rd, Sec 5, Xinyi Dist, Ταϊπέι, Ταϊβάν\nΔιαθέτοντας εστιατόριο, μπαρ και εξωτερική πισίνα, το ξενοδοχείο, W Taipei, απέχει μόλις 5 λεπτά με τα πόδια από τον Taipei City Hall Metro Station. Επιπλέον, βλέπει στο Ταϊπέι.\nNo. 549, Guangfu South Road, Ταϊπέι, Ταϊβάν\nTo Space Inn Xinyi βρίσκεται σε κεντρική τοποθεσία στην πόλη Ταϊπέι και είναι μια καλή επιλογή, καθώς βρίσκεται σε είκοσι λεπτά με τα πόδια από τον σταθμό Liuzhangli Station. Επιπλέον, παρέχει express άφιξη / αναχώρηση, coffee bar και 24ωρη υπηρεσία υποδοχής.\nB1, No. 109, Sector 5, Xinyi Road, Ταϊπέι, Ταϊβάν\n6,7 χλμ. από το κέντρο της πόλης, Ταϊπέι, Ταϊβάν\nΚαλόΒάσει 1.673 κριτικών\nΜόλις 20 λεπτά με τα πόδια από τον σταθμό Taipei 101-World Trade Center Metro Station, το Place X Hotel αποτελεί την ιδανική αφετηρία όταν επισκέπτεστε την πόλη Ταϊπέι. Διαθέτει διαμονή 4 αστέρων και κλιματιζόμενα δωμάτια.\nΚαι τα 149 ξενοδοχεία στην τοποθεσία Xinyi District\nXinyi District - Συμβουλές για κράτηση ξενοδοχείου\nXinyi District - Μέση τιμή:\n153€ - 255€\n133€ - 320€\nXinyi District, Ταϊπέι - Ξενοδοχεία\n6,1 χλμ. από το κέντρο της πόλης, Ταϊπέι\nΤο Humble House Taipei εξασφαλίζει στυλάτη διαμονή στην πόλη Ταϊπέι και απέχει δέκα λεπτά με τα πόδια από τον σταθμό Taipei City Hall Metro Station. Ορισμένες από τις δημοφιλείς υπηρεσίες που διατίθενται σε αυτό το 5 αστέρων ξενοδοχείο περιλαμβάνουν δωρεάν ασύρματο ίντερνετ στους κοινόχρηστους χώρους και ταράτσα.\n5,9 χλμ. από το κέντρο της πόλης, Ταϊπέι\n5,2 χλμ. από το κέντρο της πόλης, Ταϊπέι\n5,3 χλμ. από το κέντρο της πόλης, Ταϊπέι\nNo 90 Songren Road Xinyi District, Ταϊπέι, Ταϊβάν\nΤο Home Hotel παρέχει μοντέρνα διαμονή στην πόλη Ταϊπέι και απέχει είκοσι λεπτά με τα πόδια από τον σταθμό Taipei 101-World Trade Center Metro Station. Βρίσκεται σε απόσταση λίγων λεπτών με τα πόδια από το Taipei 101.\nB1, NO.16, Sec. 5, Xinyi Road, Ταϊπέι, Ταϊβάν\n5,7 χλμ. από το κέντρο της πόλης, Ταϊπέι\nΤο Taipei 101 SPARKLE Hotel βρίσκεται στην πόλη Ταϊπέι και έχει δωρεάν ασύρματο ίντερνετ στους κοινόχρηστους χώρους. Σε ελάχιστη απόσταση από το Taipei World Trade Center, διαθέτει άνετα κι ευρύχωρα δωμάτια εξοπλισμένα με καφετιέρα, μπανιέρα σπα και σταθμό υποδοχής iPod.\nΤα φθηνότερα ξενοδοχεία στην τοποθεσία Xinyi District, Ταϊπέι\nΚοντά στον σταθμό Sun Yat-Sen Memorial Hall Metro Station, αυτό το άνετο bed and breakfast είναι η ιδανική βάση για όσους θέλουν να εξερευνήσουν την πόλη Ταϊπέι και τις γύρω περιοχές. Επιπλέον, εξασφαλίζει δωρεάν ασύρματη πρόσβαση στο διαδίκτυο.\nΤο ξενοδοχείο εξασφαλίζει 3στερη διαμονή στην περιοχή Xinyi District. Βρίσκεται λίγα μέτρα μακριά από τον σταθμό Taipei City Hall Metro Station.\nΤο Itaipei2 Service Apartment είναι κτισμένο στην πόλη Ταϊπέι και απέχει λίγα λεπτά με τα πόδια από αξιοθέατα, όπως τα National Dr. Sun Yat-Sen Memorial Hall, Taipei International Convention Center και Taipei World Trade Center. Διαθέτει διαμονή 3 αστέρων και κλιματιζόμενα διαμερίσματα.\nNo.153 Song Shan Road, Ταϊπέι, Ταϊβάν\nΤο ζεστό ξενοδοχείο στην περιοχή Xinyi District προσφέρει 24ωρη υπηρεσία υποδοχής, συνάλλαγμα και δωρεάν ασύρματο ίντερνετ στους κοινόχρηστους χώρους. Παρέχει διαμονή 3 αστέρων και κλιματιζόμενα δωμάτια.\nΤιμές ξενοδοχείων - Xinyi District, Ταϊπέι\nΠού να μείνετε - Xinyi District, Ταϊπέι\nXinyi District - Αξιοθέατα\nXinyi District, Ταϊπέι - Συχνές ερωτήσεις για ταξίδια\nXinyi District - Ποια είναι τα καλύτερα ξενοδοχεία;\nΤο Humble House Taipei (8,7/10 από 1.008 κριτικές), το W Taipei (8,9/10 από 1.466 κριτικές) και το At Boutique Hotel (7,9/10 από 779 κριτικές) έχουν όλα πολύ καλές βαθμολογίες στην περιοχή Xinyi District.\nXimending - Ποια είναι τα καλά ξενοδοχεία σε κοντινή απόσταση;\nΜε βαθμολογία 8,6/10 από 8.650 κριτικές, το Caesar Metro Taipei βρίσκεται κοντά στο αξιοθέατο "Ximending" και το προτείνουν πολλοί χρήστες της HotelsCombined.\nΠοια είναι τα καλά ξενοδοχεία στην περιοχή Xinyi District κοντά στο αξιοθέατο "Taipei Railway Station";\nΤο Ambassador Hotel Taipei είναι ένα ξενοδοχείο κοντά στο αξιοθέατο "Taipei Railway Station" που είναι δημοφιλές στους χρήστες της HotelsCombined, με βαθμολογία 8,1 από 419 κριτικές.\nShilin Night Market - Υπάρχουν καλά ξενοδοχεία σε κοντινή απόσταση;\nΕάν θέλετε να επισκεφτείτε το αξιοθέατο "Shilin Night Market", το κοντινό Beauty Hotels - Star Beauty Resort είναι από τα αγαπημένα των χρηστών της HotelsCombined (1.202 κριτικές με μέση βαθμολογία 8,3/10).


Έχεις κοιτάξει ποτέ τον εαυτό σου μέσα από μια βιτρίνα; , Νέα - Θέατρο - αθηνόραμα\nΈχεις κοιτάξει ποτέ τον εαυτό σου μέσα από μια βιτρίνα; 0\nΑπό Χρύσα Πασιαλούδη - 27/05/2021\n© Μαριέττα Παυλάκη\nΣτον χώρο «Προσωρινός» της οδού Δεινοκράτους μας καλούν από 28 Μαΐου έως 6 Ιουνίου η Γιούλα Μπούνταλη και η Χριστίνα Θανάσουλα για να γίνουμε κομμάτι του «Open light». Μιας παράστασης χωρίς πλατεία και φουαγιέ, όπου θεατές είναι οι περαστικοί του δρόμου.\nΜια δυναμική βιτρίνα γεμάτη ιστορίες. © Μαριέττα Παυλάκη\nΜια βιτρίνα μετασχηματίζεται σε ένα σκηνικό τόπο υπερέκθεσης, κατανάλωσης, δημόσιας και ιδιωτικής έκφρασης σε μια περιοχή γνωστή για τα εμπορικά της καταστήματα, την συνοικία του Κολωνακίου. Σε κείμενο και ερμηνεία της Γιούλας Μπούνταλη και σύλληψη, σχεδιασμό φωτισμών της Χριστίνας Θανάσουλα, η παράσταση ακροβατεί μεταξύ φωτιστικής εγκατάστασης, site specific περφόρμανς και street art, με στόχο να διεκδικήσει τον δημόσιο χώρο ξανά από την αρχή, καθώς και τη θέση μας μέσα σε αυτόν. Αφήνοντας, παράλληλα, περιθώρια προσωπικής ενδοσκόπησης, όπως κοιτάζουμε τον εαυτό μας μέσα από τη βιτρίνα αλλά και μέσα από τα μάτια του άλλου που βρίσκεται απέναντι μας.\nΗ ερμηνεύτρια και συγγραφέας του «Open light», Γιούλα Μπούνταλη. © Μαριέττα Παυλάκη\nΔεκαέξι αυτοτελή κομμάτια παραστατικού υλικού, με άλλα λόγια δεκαέξι διαφορετικές ιστορίες, ξεπροβάλλουν μέσα από φως, μουσική, ήχους και λέξεις για να συνθέσουν ένα σκηνικό πείραμα -διάρκειας 40 λεπτών- που σχολιάζει την νέα πραγματικότητα που ζούμε. Τη μουσική υπογράφει το συγκρότημα ηλεκτρονικής μουσικής Devika.\ni 28-30 Μαΐου & 4-6 Ιουνίου στις 9.30 μ.μ. | Είσοδος ελεύθερη